Давлат раҳбарига янги ўқув йилига тайёргарлик ҳақида маълумот берилди NUR-SULTAN. Kazinform – Қозоғистон Президенти ҚР Таълим ва фан вазири Асхат Аймағамбетовни қабул қилди, деб хабар беради Kazinform Ақордага асосланиб.\nБельгиялик мутахассис COVID-19га қарши мажбурий эмлашни қўллаб-қувватлади BRUSSELS. Kazinform - Коронавирусга қарши эмлаш мажбурий бўлиши ёки тегишли сертификат билан рағбатлантирилиши керак. Бу ҳақда Брюссел университети касалхонаси (UZ Brussels) бош директори Марк Ноппен Белгия ОАВга баёнот берди, деб хабар беради Kazinform мухбири.\nҚозоғистонда жорий йилнинг биринчи ярмида 6,6 миллион квадрат метр уй-жой фойдаланишга топширилди NUR-SULTAN. Kazinform - Қозоғистонда 2021 йилнинг биринчи ярмида 6,6 миллион квадрат метрдан ортиқ уй-жой фойдаланишга топширилди, деб хабар беради Kazinform Қозоғистон Индустрия ва инфратузилмаларни ривожлантириш вазирлигининг Telegram- каналига таяниб.\nҚозоғистон Экология вазири ШҲТ экотизимининг рақамли харитасини ишлаб чиқишни таклиф қилди NUR-SULTAN. Kazinform – ҚР Экология, геология ва табиий ресурслар вазири Мағзум Мирзағалиев Шанхай Ҳамкорлик Ташкилотининг атроф-муҳитни муҳофаза қилиш учун масъул бўлган вазирлик ва идоралари раҳбарларининг йиғилишида иштирок этди, деб ёзади Kazinform вазирлик матбуот хизматига таяниб.\nҚозоқ актрисаси ўйнаган филм Франциянинг 21 шаҳрида намойиш этилади NUR-SULTAN. Kazinform - Самал Еслямова бош ролда ўйнаган «От ўғрилари. Вақт йўллари»(Конокрады. Дороги времени) филми Франциянинг 21 шаҳрида намойиш этилди, деб хабар беради Kazinform.\nТОКИО - 2020: Қозоғистонлик боксчи чорак финалга чиқди TOKYO. Kazinform - Қамшибек Қонқабаев (+91 кг) Япония пойтахтидаги Олимпия ўйинларидаги биринчи жангини муваффақиятли якунлади, деб хабар беради Kazinform мухбири.\nNETFLIX компанияси ўз ходимларига коронавирусга қарши эмланишни мажбурий қилмоқчи LOS GATOC. ҚазАқпарат - NETFLIX компанияси барча ходимларига коронавирус инфекциясига қарши эмланишни мажбурий қилмоқчи, деб хабар беради Kazinform Deadline сайтига асосланиб.\nҚозоғистонлик боксчи Токио Олимпиадасини ғалаба билан бошлади NUR-SULTAN. Kazinform – Қозоғистонлик боксчи Абилхан Аманқул Токиодаги Олимпия ўйинларини ғалаба билан бошлади, деб хабар беради Kazinform Olympic.kzга таяниб.\nFasebookнинг бир ойлик аудиторияси 2,9 миллиард кишига етди NEW YORK. TASS- Kazinform - Fasebook ижтимоий тармоғига ҳар ойда камида бир март ташриф буюрадиган фойдаланувчилар сони дунё бўйлаб 2,9 миллиарддан ошди, деб хабар беради Kazinform TASSга асосланиб.\nАфғонистон ва Ироқ ШҲТ Мудофаа вазирларининг диққат марказида NUR-SULTAN. Kazinform - Шанхай ҳамкорлик ташкилоти (ШҲТ) Мудофаа вазирларининг Душанбедаги йиғилиши доирасида Қозоғистон Мудофаа вазири генерал-лейтенант Нурлан Ермекбаев Хитой мудофаа вазири генерал-полковник Вэй Фенхэ билан учрашди.\nЎзбекистонда яна антирекорд: бир кунда 879 кишида коронавирус аниқланди TASHKENT. Kazinform – Ўзбекистонда 28 июль куни пандемия бошидан бери антирекорд янглиланди 879 киши коронавирус юқтирган, деп хабар беради Kazinform ЎР ССВ Telegram каналига асосланиб.\nҚозоғистонда 15 мингдан ортиқ чет эл фуқаролари ишлайди NUR-SULTAN. Kazinform - 2021 йил 1 июл ҳолатига кўра, Қозоғистонда маҳаллий ижро этувчи органларнинг рухсати билан 15 796 нафар чет эл фуқароси меҳнат қилмоқда, деб хабар беради Kazinform ҚР Меҳнат вазирлиги матбуот хизматига таяниб.\nЎзбекистонда «тонировка» бўйича янги қарор қабул қилинди TASHKENT. Kazinform – Ўзбекистонда Ҳукуматининг «Туси ўзгартирилган (қорайтирилган) ойнали автотранспорт воситаларидан фойдаланиш тартибини такомиллаштириш бўйича қўшимча чора-тадбирлар тўғрисида»ги янги қарори қабул қилинди6 деб хабар беради Kazinform huquqiyaxborot Telegram-каналига таяниб.\nҚозоғистон ва Германия ўртасида иқлимнинг қишлоқ хўжалигига таъсири муҳокама қилинди NUR-SULTAN. Kazinform – Қозоғистон Қишлоқ хўжалиги вазири биринчи ўринбосари Айдарбек Сапаров Германия Федерал вазирлиги ҳузуридаги Парламент статс-котиби Уве Файлер билан учрашди, деб хабар беради Kazinform.\nШавкат Мирзиёев ўзбекистонликларни фаол эмланишга чақирди TASHKENT. Kazinform - Ўзбекистон Президенти эпидемиологик вазият тобора кучайиб бораётгани сабабли аҳолини фаол равишда эмланишга чақирди. Бу ҳақда Президент Шавкат Мирзиёев раислигида ўтказилган видеоселектор йиғилишида маълум қилинди, деб хабар беради Kazinform мухбири.\nҚанча қозоғистонлик коронавирусга қарши эмланди NUR-SULTAN. Kazinform - Қозоғистонда коронавирусга қарши эмлашнинг I-чи компонентини олганлар сони 5 275 626 кишини ташкил этди, деб хабар беради Kazinform ҚР ССВ Telegram каналига таяниб.\nҚаерда дам олиш керак: Googleга кўра таътил учун энг машҳур жойлар NUR-SULTAN. Kazinform – Агар дунёда содир бўлаётган барча нарсаларга қарамай, сиз бу йил узоқ кутилган таътилни қаерда ўтказишни ўйлаётган бўлсангиз, сиз ёлғиз эмаслигингизни билишингиз керак. Яқинда ESTA America таътилни ўтказишга арзийдиган мамлакатлар бўйича Google қидирув сўровларидан олинган маълумотларни таҳлил қилди ва баъзи тадқиқот натижалари сизни ҳайратга солиши мумкин, деб хабар беради Kazinform Travel Daily News таяниб.\nНью-Йоркда жума кунидан бошлаб COVID-19га қарши эмланганларга 100 доллар тўланади NEW YORK. Kazinform - Нью-Йорк маъмурияти COVID-19 вакцинасининг биринчи компоненти билан эмланганлар учун 100 доллар мукофот пули эълон қилди, деб хабар беради Kazinform мэриянинг Twitterдаги аккаунтига асосланиб.\nҚозоғистонда 262 одам COVID-19га ўхшаш пневмонияга чалинди NUR-SULTAN. Kazinform – Қозоғистонда COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kzга асосланиб.\nМатрица: Туркистон вилоятидан ташқари бошқа ҳудудлар «қизил» зонада NUR-SULTAN. Kazinform - 2021 йил 29 июль ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform Қозоғистонда коронавирус тарқалишининг олдини олиш бўйича идоралараро комиссиясининг Telegram-каналига асосланиб.\nАнталиядаги курортлардан бири яқинида ўрмон ёнмоқда MANAVGA.ANADOLY-Kazinform - Чоршанба куни Анталия провинциясидаги Манавгат курорт шаҳридаги ўрмонда ёнғин содир бўлди, деб хабар беради Kazinform Anadoly агентлигига асосланиб.\nЎтган бир кунда Қозоғистонда 5814 киши коронавирусдан соғайди NUR-SULTAN. Kazinform – Сўнгги бир кунда Қозоғистонда 5814 киши коронавирусдан даволаниб чиқди, деб хабар беради Kazinform coronavirus2020.kzга таяниб.\nЯпонияда биринчи марта COVID-19 юқтирганларнинг кунлик сони 9000 кишидан ошди TOKYO. KYODO-Kazinform - Чоршанба куни биринчи марта Японияда коронавирус инфекцияси юқтирганларнинг умумий сони 9000 дан ошди, деб хабар беради Kazinform Kyodo агентлигига асосланиб.\nКеча Қозоғистонда 7479 киши коронавирус юқтирган NUR-SULTAN. Kazinform – Сўнгги бир сутка давомида Қозоғистонда коронавирус инфекцияси 7479 кишида ПЗР-тест орқали тасдиқланди, деб хабар беради Kazinform coronavirus2020.kzга таяниб.\nБМТ коронавирус инфекциясини кўп тарқатаётган мамлакат номини айтди NUR-SULTAN. Kazinform - Мьянмада COVID-19 инфекцияси кўпаймоқда. Агар шундай давом этса, у эпидемияни бутун минтақага тарқатадиган мамлакатга айланиши мумкин, деб хабар беради Kazinform The Guardianга асосланиб.


Блогер мурожаати: "Фақатгина Тошкент эмас, Ўзбекистоннинг чор тарафида ҳам шундай кўзбўямачилик"\nМинбар 1783 11.04.2019 11:29:04\nҚиммат, сифатсиз ва қониқарсиз уйлар билан алданаётган ижтимоий ҳимояга муҳтож қашшоқ халқ номидан.\nЖаноб Президент! Бу мурожаатномани ёзишдан аввал кўп ўйландим. Барча ўй-фикрларимни тарозига солиб, ёзмасам ва шахсан ўзингизга мурожаат қилмасам бўлмайди, деган қарорга келдим.\nКеча ижтимоий тармоқларда Сергели туманидан уй-жой билан таъминланган камбағал халқнинг норозилик акцияси, изтироб, аламга тўла видеоси тарқалди. Шахсан ўзимга ёрдам керак эмас ва арзон уй жойларга муҳтожлигим йўқ. Аммо сарсон бўлаётган халқни кўриб, юрагим эзилиб кетди. Аминманки, бир мен эмас, алданган, азобланаётган юраклар фарёди қалби тош бўлмаган бирорта юртдошимизни бефарқ қолдирмайди. Уларга мурожаат қилиб чиққан ва оломонни оғзини ёпишга уринган амалдорларнинг видеосини ҳам кўрдим. Нима эмиш "Ҳолатни ўрганиб чиқадиган комиссия тузилади, аммо ўша уйларни нархини пасайтириб бўлмайди! Халқ буни реал қабул қилиши керак эмиш!" Чунки қурилиш моллари тан нархи ошгани учун уй нархлари ҳам кўтарилганмиш!\nЖаноб Президент! Авваламбор бир саволга жавоб беришга уриниб кўрайлик.\nЯъни, ижтимоий ҳимояга муҳтож аҳоли қатлами учун қурилган ва қурилаётган арзон, сифатли, наъмунали деб кўкларга кўтарилиб мақталаётган уй-жойлар хақиқатдан шундай мақтовларга лойиқми?\n2016 йил 22 ноябрдаги «2017-2020 йилларда шаҳарларда арзон кўп квартирали уйларни қуриш ва реконструкция қилиш дастурини амалга ошириш чора-тадбирлари тўғрисида»ги қарорни халқимиз хурсандчилик билан кутиб олган эди. Аммо, кўп вақт ўтмасдан бу уйларнинг нархлари кескин оширилди.\nБу уйларнинг фундаменти мармар, ғиштлари тилладанми? Балки ромлари гавҳардандир?! Шундай бўлмаса, бир йил ичида нархлар космик тарзда юксалмасди!\nЁлғончи, фирибгар, юлғунчи амалдорларимизга ҳақиқатни тушунтириш, ёғ босган кўзларини очиш ниҳоятда азоб. Ҳар бир нарсани ўз қаричи билан ўлчайдиган, ўз ҳақиқатидан бошқасини тан олишни истамайдиган ўзбошимча мансабпарастлар халқнинг дарди билан яшамаслигига кўп бора амин бўлганим учун тўғридан-тўғри ўзингизга мурожаат қилишга қарор қилдим.\nЖорий йилнинг февраль ойида Туркиянинг Қаҳрамонмараш шаҳрига қилган саёҳатимда янги қитъа очдим, десам муболаға бўлмайди.\nБир блогер сифатида 1 200 000 нафарга яқин аҳоли истиқомат қиладиган шаҳарда ижтимоий ҳимояга муҳтож аҳоли учун қурилаётган уй-жойлар билан танишиш истаги туғилди.\nМени шаҳарнинг қоқ марказида янги қурилган "тўқат"лар (бизнинг тилда арзон, сифатли, наъмунали уйлар дегани) сари бошлашганида кўзларимга ишонмадим. Чор-тараф кўкаламзор, энг замонавий болалар майдончасидан тортиб, очиқ-ёпиқ ҳовузлар, қишки-ёзги автомобиль тураргоҳлари, кабоб пиширадиган қўра, кирхона, фитнесс ва спорт марказлари, замонавий супермаркетигача қурилиб, фойдаланишга топширилган мўъжаз қароргоҳни кўриб, булар мени алдаб, энг бойлари яшайдиган манзилга олиб келишди, деган ҳаёлга бордим. Замонавий дизайнли, кўп қаватли бу уйларда камбағал халқ яшайди, деб таъкидлаб туришса-да, ишонмай, ўзим истаган уйлардан бирига йўналдим. Иккитадан энг охирги русумдаги лифтлар ўрнатилган бўлса-да, жимжимадор безалган зиналардан ҳавасга чиққингиз келади. Йўлаклар кенг, ёруғ таъбингизни хира қилмайдиган бўёқлар билан пардозлаган. Ўз истагим билан ташриф буюрган хонадонлар сифати ҳам олий даражада! Энг муҳими, хонадонларнинг умумий майдони 135 кв. метрдан кам эмас экан! Аксарияти 160 метр квадрат. Қурилиш ишларига масъул "Аксай" қурилиш иншоот ширкати эгаси Меҳмет Сой афанди қўлимга "тўкат"лар нарх-навоси ёзилган ва муҳр урилган қоғозни тутганида кўз олдим қоронғилашиб кетди.\nСабаби: Бу уй-жойларнинг 1 кв. метри —225 АҚШ $! Яъни -135 кв.метри- 30375, 160кв.м- 36000 $ АҚШ долларига сотилар экан. Аҳоли банклардан энг кам фоизли ипотека кредитларини олиб, бемалол замонавий уйга эга бўлишади.\nМеҳметсой афанди "100 кв.метрли уй-жойларимиз ҳам бор. 22500 $ туради" деганида бу гапига ҳам ишонмай, ўз кўзим билан кўришга қарор қилдим. Хонадонларга кириб, аҳоли билан танишдим. Мени ажаблантирган жиҳати, бу уйлар ҳам аввалгиларидан фарқланмас, керакли мебеллар, замонавий сантехника воситалари(иккита санузелли) билан мукаммал жиҳозланган бўлса-да, кўп квартиралар сотилмаган экан. Сабаби: 100кв.ли хонадонлар яйраб яшаш учун анча кичиклик қилар экан! Шунинг учун бу ердан асосан камбағалроқ муҳожирлар, уруш домида қолган қўшни давлатлардан келган қочоқларгина уй сотиб олишар, сотиб олишга қурби етмаганларининг аксарияти ўта арзон нархларда ижарада ўтиришар экан. Таъкидлаш жоизки, ширкатнинг ўзи савоб учун ижарага қўяди.\nБу маълумотларга ишонмаганим учун шаҳар баладия бошқармаси, вилоят валийлигидаги ишончли масъуллар ва ўзим таниган бошқа инсонлар орқали барча кўрган ва эшитганларим ҳақиқат эканини билгач, бизнинг "тўқат" ларда тоқат қилиб яшаётган халқимизни ўйлаб, ҳўнг-ҳўнг йиғлагим келди.\nЮртимизга қайтгач ва мурожаатномани ёзишдан аввал шаҳар ташқарисидаги "гетто"ларда қурилаётган уйларга бориб, уларнинг сифати билан танишдим. Аксарияти 32, 42 кв.метрли, қиймати бир йилда 40% га оширилаётган чумолихоналар нима учун, ким учун қурилган, қурилаяпти, деган саволлар миямни қиймалаб ташлади. Сифат, нарх-наво жиҳатидан ҳам икки пулга қиммат бундай уйларни қуришга ким буйруқ берган?!\nАгар арзон, сифатли, наъмунали каби мақтовларга муносиб уйларни қуришга билим, тажриба , амалиёт, ақл етмаса юртимиздан ташқарига чиқиб, ривожланаётган давлатлар мутахассисларидан ўрганиш, қўлидан келмаса ўз ишининг усталарини таклиф қилишлари мумкин эди-ку!\nТВ кетадиган бир реклама кўнглимни айнитади. Гап "Агар биз қурган бинолар Дубайда ёки Куала Лумпурда қурилганда борми..." дея бошланувчи аллақайси ситини реклама қилаётган ширкат ҳақида. Улар қурмоқчи бўлаётган уйлардан дунё аллақачон ҳайратланмай қўйган. Туркиянинг олис қишлоқларида ҳам бундай уй-жойлар қалашиб кетган. Майли-да, реклама шунақа бўлади дерсиз. Қизиқиш учун қўнғироқ қилиб, нархини суриштирдим. Агар олдиндан 100% тўлов қилинса, 1 кв.метри -6 800 000 сўмдан сал ошиқроққа тушиб, хонадонлар уч йилда эгаларига топширилар экан. Қисман тўлов билан эса 1 кв.м -10 000 000 сўм экан. Олмазор сити, Тошкент сити, умуман сити-питиларнинг ҳаммасида шунақа нарх-наво! Нима у ерда фақат Майк Тайсон, Бурак Узчивит ва шунга ўхшаган келгиндилар ёки ердаги нарх-наводан бехабар ўзга сайёраликлар яшайдими? Булар майли, бойлар учун! Лекин, нега қашшоқлар учун қурилаётган уйлар қиймати ҳам сунъий ошириляпти, бунга ким жавобгар? Нега шаҳарнинг марказида оддий одамлар яшай олмайди?! деган саволларга ҳеч ким жавоб беришни хохламайди. Пойтахтнинг қаймоқли жойларидан халқни қувиб, маҳаллаларни бузиб, ўзларича шаҳарни ободонлаштираётганлар шунчалик ақлли-ки, беш қўлни баробар оғизга тиқишни қойиллатишяпти. Яхшиям бизда ер – давлатники! Агар кимларнингдир чўнтагига чўтал солаётганингни ҳисобга олмаса, улар ерни сотиб олишаётгани йўқ. Агар юлдузлар реклама қилаётган қурилишлар учун ерни расман сотиб олишганида борми, "сити"ларидаги хонадонлар нархини Ойга учирилаётган космик кеманинг қиймати билан тенглаштириб қўйган бўлишар эди!\nМен тажрибаси билан танишиб келган Туркияда ва унинг бошқа Измир, Бурса, Эски шаҳарларида ҳам қурилиш ширкатлари ишлари билан танишдим) ишчи кучи, қурилиш моллари, электр-энергия бизга нисбатан анча қиммат! Мутахассис усталар оладиган маош ҳам анча юқори. Ерларнинг аксарияти давлатга тегишли эмас, қурилиш ширкатлари сотиб олиб кейин иш бошласа-ю тайёр хонадонлар нархи бизга нисбатан анча арзон бўлса, ҳатто, Суриядан қочиб келган қочоқ ҳам одамдай яшаса-ю, йиллар давомида ўзимиз қашшоқ қилиб қўйган (тайинли иши йўқ, касалманд, ногирон, ижтимоий ҳуқуқлари кафолатланмаган) халқимизнинг айби нима?\nФақатгина Тошкент эмас, Ўзбекистоннинг чор тарафида ҳам шундай кўз бўямачилик. Қишлоқ жойларда қурилаётган намунали уйларнинг сифати ҳам қониқарсиз аҳволда.\nКўз ўнгимда Фарғоналик икки кўзи ожиз олий маълумотли Улуғбек ( имконияти чекланган болалар коллежида тарихдан дарс беради) гавдаланади. Унга бир йил аввал ошхона, ювиниш, ҳожатхонаси умумий галирейкадан бир хонали уй беришмоқчи эди. " Опа, рози бўлмадим. Сабаби ошхона ва ҳожатхонага қийналаман. Қолаверса, уйланишим ҳам керак (2 хонали уйда саккиз жон яшашади) . Қолаверса 1- қаватдан эмас, юқори қаватлардан беришмоқчи эди... деганди.\nШу йигитга бу йил Фарғона-Қувасой йўлида қурилаётган 2 хонали-32 кв.м ёки 3 хонали-42 кв.м уйларни квадрат метрини 390$ дан сотиб олишни таклиф қилишган. "Рози бўлаверайми, опа? Қиммат эмасми? Аммо ойлигим ўта кам. Уйни олишга рози бўлсам, еб ичишим, дори-дармоним нима бўлади? Қолаверса, уйланмоқчи ҳам эдим", деб мўлтираб қолган инсон тимсолида ижтимоий ҳимояга муҳтож аҳолининг дарди мужассам эди.\nБир ақлли амалдор " Ваҳима қилманг, йиллар Хрушевкаларда кун кўрган халқ ўлиб қолгани йўқ. Бундан сўнг ҳам кўникади!" деб оғзимга урди. Аммо ўзи уч қаватли данғиллама иморатда яшовчи бу тўразоданинг фикри мантиққа тўғри келармикан? Кар, кўр, инвалид, қашшоқ деб каталакларга тиқаверсак, шаҳар ташқарисида алоҳида яшашга мажбур қилсак, эртага Аллоҳнинг олдида нима деб жавоб берамиз?! У бечоралар оширилган уй нархини тўлайдими, еб-ичадими, боласини ўқитадими? Олаётган арзимас маоши, давлат берадиган ёрдам пуллари нимага етади? Биз азалдан саховпеша, мурувватли халқ эмасмидик?! Тўғри сабрлимиз, бироқ яхши яшашга ҳам ҳамманинг ҳаққи бор-ку!\nБир саволимга ҳеч жавоб тополмайман. Нима, Туркиядаги қурилиш ширкатлари эгалари уларни ишини назорат қиладиган амалдорларининг нафси йўқми? "Аксай" қурилиш ширкати соҳиби миллионер Мехмет Сой афанди уч хил типдаги (арзон, ўрта, қиммат нархдаги) уйлар қуради. Балки, қашшоқ аҳоли қатламини ҳам рози қилаётгани ва халқ дуосини олаётгани учун ҳам Худо бераётгандир! Тўкатлар қурилишидан атиги 10-15% фойда топадиган бундай одамлар нега бизда йўқ! Ёки борига ҳам ишлашга имкон бермаяпмизми? Балки барча айб тепада ўтириб, бу ишларни назорат қилаётган амалдорлардадир?! Ушламасдан айбдор қилма! деган гап борлиги учун тилимни тийяпман. Аммо ойни этак билан ёпиб бўлмаганидек, ҳақиқат халққа аён! Нафс балосидан қутула олмаётган зулуклар халқнинг бўйнига чип ёпишиб, мазза қилиб қонхўрлик қилиб ётибди.\nКечаги норозилик намойишига Сергелилик бойлар эмас, жонидан тўйган аҳоли чиққан. Энди қолганлар ҳам жим турмайди. Уларни Миллий гвардия, ички ишлар ходимлари, ҳокимият оғзига уриб, яна жим яшашга мажбурлашларига асос борми?!\nКомиссия тузилгани яхши, аммо бу комиссия қандай хулоса чиқаради?!\nГеттоларни бузиб, шаҳар марказларида 1кв.м- 225$ли, 100-135 кв.метрли хонадонларни қуришни бошлайдиган ва ўз халқининг дуосини оладиган мардлар борми?\nБой-камбағал, амалли-амалсиз ҳам алал-оқибат икки метр ерга борамиз, лекин муҳтожлар ҳам инсон! 32, 42 кв.метрли уйлар бизнинг иқлим шароитимизга мутлақо тўғри келмайди! Қолаверса, биз серфарзанд миллатмиз. Катаклар эмас, кенг, ёруғ, чиройли хонадонларда яшашимиз керак!\nКеча сизнинг ваъдаларингизга ишониб, Президентини сайлаган халқ катта куч! Бугун уларни тўртта автобусга қамаб, алдаб, оғзини ёпиш мумкиндир. Лекин эртага оломонга айланиб, жонидан тўйиб майдонга чиқса - портлайди! Уларни алдаган, алдаётган фирибгарлар ҳам, "бир-икки сўмлик бўлиб қолай" деяётган харомтомоқ амалдорлар ҳам тўса олмайди! Пасод бойлаётган ярани саситиб, кўздан яшириш эмас, даволаш керак!\n"Халқ қабулхоналари" иш бермаяпти. Тўрт девор орасига келиб тушаётган аксарият арзномаларга жўяли жавоб йўқ! Шундай экан, иложи бўлса очиқ майдонларда халқнинг дардини тингланг, ярасига малҳам бўлинг ва муносиб яшашига имкон беринг!\nМуаззам Иброҳимова, блогер


26 март куни Ўзбекистон Маданият ва спорт ишлари вазирлиги ҳамда Ўзбекистон Ёзувчилар уюшмаси муассислигида чоп қилинадиган “Ўзбекистон адабиёти ва санъати” газетаси бош муҳаррири Саъдулла Ҳакимов лавозимидан четлатилди. Унинг ўрнига Ўзбекистон Ёзувчилар уюшмаси раисининг биринчи ўринбосари Сирожиддин Саидов таҳририят раҳбари этиб тайинланди.\nБу хусусда мобил мухбирларимиз билан сўзлашган таҳририят ходими истеъфонинг ошиғич амалга оширилгани, президент девони ходимлари таҳририятга янги бош муҳаррирни сешанба куниёқ олиб келиб, таништирганини баён қилди.\nУнинг таъкидича, муҳаррирни алмаштириш фикри президент Ислом Каримовдан чиққан ва шу боис ҳам муҳаррир алмашинувини биров билиб, биров билмай қолди.\nИсмини очиқламаслик шарти билан Озодликка маълумот берган Ўзбекистон Ёзувчилар уюшмаси ходими Саъдулла Ҳакимовнинг “сиёсий хато” қурбони бўлганини таъкидлади.\n“Саъдулла ака бир муддат Туркия Республикасида юрак жарроҳлиги амалиётини ўтказган Ўзбекистон Қаҳрамони, Ўзбекистон Ёзувчилар уюшмасининг собиқ раиси Абдулла Ориповнинг бир туркум шеърларини газетанинг 22 март сонида чоп қилган. Шоирнинг туркуми орасида “Мени унутганни унутар бу халқ...” номли сатрлар мавжуд. Абдулла Ориповнинг бу жумлалари айнан президент Ислом Каримовнинг шахсига қаратилганига шубҳа йўқ. Буни эса президент ўқиб ғазабланган. Ҳакимовга ҳатто иш ҳам берилмади”, деди Ёзувчилар уюшмасидаги манба.\nЎзбек мафкурачиларининг етакчиларидан бири бўлган шоир Абдулла Орипов қарийб 5 йилдан буён исталмаган шахс ўлароқ деярли телеэкранларда кўрсатилмайди. Унинг шеър ва прозаик материаллари оммавий ахборот воситаларида камдан-кам ҳолларда чоп қилинади.\n1996-2000 йилларда Ўзбекистон Республикаси президенти девонининг Ахборот маркази раҳбари лавозимигача кўтарилган 63 яшар Саъдулла Ҳакимов таҳририятга 2010 йилнинг январида Бош муҳаррир этиб тайинланган эди. У бир қанча шеърий ва насрий рисолалар муаллифидир.


Михаэл Шумахер даволаниш учун уч йилда 14 млн. фунт сарфлади\n03 ßíâàðü 2017 17:42 1574\nДунёга донғи кетган немис автопойгачи Михаэл Шумахернинг даволаниш учун сарфлаган маблағлари 14 млн. фунтга яқинлашди, дея ҳабар беради Mirror нашри.\nНашр маълумотларига кўра, Шумахер ҳафтасига 115 минг фунтдан шифо учун пул сарфламоқда. Уч йилдан бери эса ишлатилган пул юқоридаги суммани ташкил этаётир.\n2013 йилнинг декабрида Франциянинг тоғ-чанғи трассасида Шумахер бош миясидан жиддий жароҳат олганди. Натижада миянинг ҳар икки ярим шари зарарланиб, қон қуюлиши содир бўлганди. Собиқ пойгачи 2014 йилнинг сентябрь ойидан бери Швейцариядаги вилласида тикланиш учун муолажалар олмоқда.\nШумахер "Формула-1" пойгаларида 1991-2012 йиллар мобайнида "Бенеттон", "Феррари" ва "Мерседес" жамоалари шарафини ҳимоя қилган. У етти карра жаҳон чемпиони (1994, 1995, 2000, 2001, 2002, 2003, 2004) ҳисобланади. Ғалабалар сони (91), подиум (155), бир мавсумдаги ғалабалар (13) ва кетма-кет (5) чемпионлик титулига эга бўлиш бўйича "Формула-1"нинг мутлоқ рекордчисидир.\nСпорт 17.02.2020 79


"Эвертон" Франция терма жамоаси аъзосини ўз сафига қўшиб олди\n8 август, 2019, 11:00 350\nТеглар:Эвертон | Монако\nУ ўз кучини туманли альбионда синаб кўради.\n"Монако" клуби ҳимоячиси Жибриль Сидибе фаолиятини Англия премьер-лигасида давом эттирадиган бўлди. Аниқроғи, "Эвертон" клуби уни кейинчалик сотиб олиш ҳуқуқи билан бир йилга ижарага олди. Бу ҳақда клуб расмий сайти хабар тарқатмоқда.\nМаълумот учун, Сидибе “Монако” сафида 2016 йилдан буён тўп суриб келмоқда. У ўтган давр мобайнида жами 114та ўйинда майдонга тушди ва ўз ҳисобига 6та гол ҳамда 21та голли узатма ёздириб қўйишга эришди. Франция терма жамоаси сафида эса 18та ўйинда иштирок этиб, рақиблари дарвозасига 1та гол уришга муваффақ бўлган.\nГоловиннинг "Монако"га ўтиши ҳақида билишимиз керак бўлган маълумотлар


Камолиддин Беҳзод номидаги Миллий рассомлик ва дизайн институти “Либос дизайни” кафедрасига Эразмус+ дастурига биноан Бирмингем Сити Университети профессори Мерлен Джой Литтл, брендинг ва коммуникация курсининг директори Клэр Луиза Ричи, ўқитувчилар Наталья Рожина ва Луиза Джейн Мартинлар билан 2019 йил 4 ноябрь куни бошланган лойиҳа якунланди – MRDI\nКамолиддин Беҳзод номидаги Миллий рассомлик ва дизайн институти “Либос дизайни” кафедрасига Эразмус+ дастурига биноан Бирмингем Сити Университети профессори Мерлен Джой Литтл, брендинг ва коммуникация курсининг директори Клэр Луиза Ричи, ўқитувчилар Наталья Рожина ва Луиза Джейн Мартинлар билан 2019 йил 4 ноябрь куни бошланган лойиҳа якунланди\nКамолиддин Беҳзод номидаги Миллий рассомлик ва дизайн институти “Либос дизайни” кафедрасига Эразмус+ дастурига биноан Бирмингем Сити Университети профессори Мерлен Джой Литтл, брендинг ва коммуникация курсининг директори Клэр Луиза Ричи, ўқитувчилар Наталья Рожина ва Луиза Джейн Мартинлар билан 2019 йил 4 ноябрь куни бошланган лойиҳа ҳақида хабар берган эдик.Ташрифнинг 3-куни буюк британиялик профессор- ўқитувчилар томонидан “Мода оламида хозирги кундаги трендлар” мавзусида тақдимот қилинди. Тақдимотдан сўнг профессор- ўқитувчилари ва талабалар ўртасида мунозара олиб борилди. Мунозарада институтнинг либос ва газламалар ихтисослиги талабалари фаол қатнашдилар. Мавзуни амалда кўриш мақсадида амалий машғулот ўтқазиш учун талабалар гуруҳларга бўлинди ва уларга вазифа топширилди.Ташрифнинг 4-куни берилган топшириқни ҳар бир гуруҳ талабалари ўз ижодий ишларини тақдим қилдилар. Талабалар вазифа бўйича бажарган ижодий ишлари англиялар профессор- ўқитувчилари томонидан ижобий баҳоланди. Ижодий ишлар тақдимотларидан сўнг профессор Мерлен Джой Литтл томонидан матоларга ишлов бериш ва уларни либосларда қўллаш тўғрисида тақдимот қилинди. Тақдимотдаги мавзу доирасида ҳар бир талабага алоҳида топшириқ берилди.Ушбу семинар-тренингда “Либос дизайни” кафедраси профессор-ўқитувчилари Ф.Атаханова, В.Чурсина, А.Сайдиганиева, Р.Киргизбаева, С.Юнусходжаева, Г.Умарова, З.Юнусалиева, С.Каримовалар иштирок этишди. Шунинг билан бугун ушбу ташриф доирасидаги машғулотлар поёнига етди ҳамда меҳмонлар билан Камолиддин Беҳзод номидаги Миллий рассомлик ва дизайн институти ректори Нодирбек Сайфуллайев учрашув ўтказдилар.\nБу учрашувда меҳмонлар самимий қабул ва эсда қоларли ҳафта учун институт ректорига ҳамда профессор-ўқитувчиларига ўз миннатдорчилигини билбирдилар. Ўз навбатида Нодирбек Сайфуллайев ҳам меҳмонларга ўз номларидан ҳамда институтимиз талабалари номидан ташриф ва амалий ҳамкорлик учун миннатдорчилик билдирдилар ҳамда эсдалик совғаларини топширдилар.\nМеҳмонлар бизнинг талабалар ҳақида ижобий хулосага келганликларини ҳамда юртимизга яна келиш истагида еканликларини қайта-қайта таъкидладилар.\n“ОЙ ЁҒДУСИДА АЙТИЛГАН АЛЛА” КЎРГАЗМАСИ МУҲОКАМАСИ\nКОРРУПЦИЯ – ТАРҚҚИЁТГА ТЎСИҚ БЎЛАДИГАН ИЛЛАТДИР


Владивостокда вояга етган Любушин ҳарбий хизматни ўташ учун Фарғонага келади ва кейинчалик Тошкентнинг "Сокол" жамоасида фаолиятини давом эттиради. 1963 йил "Пахтакор" сафига кўчиб ўтган футболчи чемпионат баҳсларида 58 ўйинда 13 голга муаллифлик қилади. Унинг фаолиятида 1964 йилги мавсум ўчмас из қолдирган. СССР чемпионати биринчи лигасида 33 учрашувда 8 тўп киритган Любушин Тошкентда Жанубий Американинг икки номдор жамоасига қарши кечган ўртоқлик учрашувларида "Пахтакор"га муваффақият олиб келган голларни ургани билан ёдда қолади. 19 апрель куни Бразилиянинг "Пирасикаба" жамоасига қарши баҳсда Любушин ягона гол муаллифига айланди. У Игорь Малиновскийнинг узатмасидан кейин тўпни дарвозага киритган.


ОФК расмий сайти Марказий Осиёнинг энг машҳур клубини аниқлаш борасида сўровнома ўтказмоқда.\nМарказий Осиёнинг 10та клуби жой олган сўровномадаги 4та клуб – Ўзбекистон жамоалари саналади. Жумладан, ОФК Тошкентнинг «Пахтакор» ва «Бунёдкор», Қаршининг «Насаф» ҳамда Наманганнинг «Навбаҳор» клубларини ўнлик рўйхатига киритган.\nШунингдек, Тожикистоннинг уч клуби - «Истиқлол» (Душанбе), «Равшан» (Кўлоб), «Истаравшон» (Ўратепа), Қирғизистоннинг икки - «Дордой» (Бишкек), «Олой» (Ўш), Туркманистондан эса бир клуб - «Олтин аср» (Ашхобод) жамоаси рўйхатдан жой олган.\nОФК расмий сайтида овоз бериш жараёни бошланган ва 1 декабрга қадар давом этади. Қуйидаги манзилга ўтиб, «Марказий Осиёнинг энг машҳур клуби қайси?» сўровномасида иштирок этиб, севимли клубингизга овоз беришингиз мумкин.


21:03 11 Август 2020\n14:26 29.04.2019 Ҳавола олиш\nТОШКЕНТ, 29 апр – Sputnik. Тошкент шаҳар ИИББ матбуот хизмати ходими Sputnik мухбирига Ўзбекистонда болалар гуруҳини ташкилий ташиш қоидаларини тушунтириб берди.\nЭслатиб ўтамиз, ўтган тунда Тошкент вилоятида мактаб ўқувчилари гуруҳини олиб кетаётган автобус ЙТҲга учраб ёниб кетган, йўловчилардан 12 нафари турли жароҳатлар билан шифохонага ётқизилган эди.\nИИББ ходимининг сўзларига кўра, биринчи навбатда, мактаб ўқувчилари иштирокида экскурсия ташкил қилаётган ташкилот, ИИВнинг тегишли бўлимига ёзма равишда мурожаат қилиб, саёҳат санаси, йўналиши, ўқувчилар сони ва транспорт воситаси ҳақида хабардор қилиши ва рухсатнома олиши керак.\nРухсатнома бериш учун қуйидагилар бажарилади:\nАвтобус техник кўрикдан ўтказилади;\nАгар саёҳатда иштирок этаётган автобус 1 дона бўлса – унга ички ишлар томонидан 1 нафар кузатувчи тайинланади;\nАгар автобуслар сони 2,3 ёки ундан кўп бўлса, ЙҲХБ томонидан кузатув машинаси берилади;\nболаларга хизмат кўрсатаётган автобуснинг йўловчи ташиш учун амал қилувчи лицензияси бўлиши керак. Лицензия - Автомобил транспорти агентлиги томонидан берилади;\nболалар гуруҳини ташкилий ташиётган автобуснинг олд ва орқа томонида "Болалар гуруҳини ташиш" йўл белгиси ўрнатилган бўлиши керак. 1.21- йўл белгиси - қизил ҳошияли, ичига болалар тасвири туширилган, сариқ рангдаги тўртбурчак кўринишидаги белги;\nМаълумот учун, 2016 йил 1 мартдан бошлаб кучга кирган, “Йўл ҳаракати қоидалари”га асосан, йўналишли транспорт воситаларига дахли бўлмаган автобусларда саккиз ва ундан ортиқ болаларнинг ташкилий ташилиши - ташкиллаштирилган болалар гуруҳи ҳисобланади.


Ўзбекистон президенти Шавкат Мирзиëевнинг 2 сентябрь кунги қарори мутахассислар томонидан турлича қабул қилинмоқда. Бир гуруҳ иқтисодчилар бу қарорни 25 йилга чўзилган орзунинг амалга кўчиши деб байрам қилаëтган бўлса¸ бошқа иқтисодчилар уни бозорга маъмурий аралашув эҳтимолини кучайтирган чала қадам сифатида талқин этмоқдалар.\nКузатувчиларга кўра¸ эркин конвертацияга ўтишга оид қарор президент Шавкат Мирзиëевнинг қарийб бир йиллик президентлиги даврида энг кўп кутилган¸ энг кўп муҳокама қилинган энг муҳим қарордир.\n2 сентябрь куни эълон қилинган “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги фармон ўзбек матбуоти томонидан “ниҳоят конвертация очилмоқда” деб талқин этилмоқда.\nФармонга кўра¸”юридик ва жисмоний шахсларнинг чет эл валютасини эркин сотиб олиш ва сотиш ҳамда ўз маблағларини ўзининг хоҳишига кўра эркин тасарруф этиш ҳуқуқларини рўёбга чиқаришни тўлиқ таъминлаш” бу жараëндаги биринчи устивор вазифа қилиб белгиланган.\nИккинчи устивор вазифа эса¸ “миллий валютанинг чет эл валютасига нисбатан курсини белгилашда фақатгина бозор механизмларини қўллаш”¸ деб белгиланган.\nОзодлик сўровига кўра¸ бу қарор матни билан яхшилаб танишиб чиққан иқтисодчилар президент Мирзиëев қабул қилган фармон ижросининг мамлакат иқтисодининг кейинги ривожи¸ қолаверса¸ Ўзбекистон аҳолисининг кундалик турмушига жиддий таъсир кўрсатиши борасида бир хил фикр билдирдилар.\nАйни пайтда¸ Озодлик суҳбатдошларининг¸ айрим чекловлардан келиб чиқиб¸ 2 сентябрь кунги фармондан кейин Ўзбекистоннинг валюта эркин конвертацияси жорий қилинган “нормал” давлатлар сафига қўшилиш-қўшилмаслиги ҳақидаги фикрлари турлича бўлди.\n“Бу эркин конвертацияга ўтилди¸ демакдир”\nИқтисод фанлари доктори Холназар Омонов бу фармонни “Мирзиëев Ўзбекистонда эркин конвертация жорий қилди “ деб талқин этишга асос бор¸ деган ишончда:\n- Албатта¸ бу эркин конвертацияга ўтиш¸ дейилади. Чеклов¸ фақат аҳолининг хориж валютасини сотиб олишига нисбатан киритилган¸ яъни уларга нақд доллар сотилмайди¸ фақат конверсион карта¸ кредит картасига ўтказиб берилади. Буниям чеклов деб бўлмайди. Бунга оддий одамлар¸ кичик тадбиркорларни хорижга нақд доллар олиб чиқиш билан боғлиқ муаммолардан ҳимоялаш¸ деб ҳам талқин этиш мумкин. Буни қора бозорнинг кучайиб кетмаслиги учун қабул қилинган вақтинча чора деб ҳисоблайман¸ дейди ўзбекистонлик бу иқтисодчи.\nХолназар Омонов: Ўзбекистон эркин конвертацияга ўтди!\nОзодлик билан микрофонсиз суҳбатда Ўзбекистон банк тизими расмийларидан бири ҳам¸ президент фармонини мутлақ конвертацияга ўтиш деб баҳолади ва 5 сентябрдан бошлаб мамлакатда фақат битта валюта алмаштириш курси жорий этилишини таъкидлади.\n“Бугун(4 сентябрь ) Марказий банкнинг хориж валюталарининг бозор механизми асосида белгиланган ягона нархини эълон қилиши кутилмоқда. Дастлабки коридорнинг 8000-8150 сўм атрофида бўлиши кутилмоқда. Марказий банк сўмни кескин девальвация қилади ва шу билан мамлакатда ҳамма учун битта алмашинув нархи ўрнатилади. Энди расмий курс деган нарса бўлмайди¸ расмий курсга доступи бор имтиëзли корхона ва шахслар ҳам қолмайди. Бу дегани¸ конвертация жорий қилинди деганидир. Аҳолига доллар сотилмаслигига келсак¸ Ўзбекистонда барча товар ва хизматлар учун тўлов фақат миллий валютада бўлади¸ деган тартибдан кейин одамларга нақд долларнинг нима кераги бўлади? Хорижга чиқувчилар учун валюта конверсион картага ташлаб берилади¸ улар хорижда ундан бемалол фойдаланишлари мумкин. Бундай чеклов Халқаро валюта жамғармаси Низомининг 8-бандига зид эмас”¸ деди ўзбекистонлик мулозим.\nҲар қандай чеклов “эркин” жараëнга зиддир!\nОстонадаги Евроосиë иқтисодиëт университети доценти Сапарбой Жубаев¸ бундай чекловни “эркин конвертация” моҳиятига зид эканини айтади:\n- Ўзбек сўми ривожланаëтган бир пайтда унинг девальвация бўлиши¸ яъни ўз қадрини йўқотиб бориши табиий. Шунинг учун кўпчилик аҳоли ўз жамғармасини долларга ўтказиб қўяди¸ девальвациядан сақлаш учун. Бу одамларнинг ўз пулини ҳимоя қилиш усулларидан бири ва уларнинг ҳаққи. Энди Ўзбекистонда шунга рухсат берилмаса¸ бу эркин конвертация йўқ дегани¸ - дейди Жубаев.\nБу таҳлилчи фикрича¸ президентнинг 2 сентябрь кунги фармонини мамлакатда эркин конвертация жорий қилингандан кейин бу жараëннинг аҳоли кундалик ҳаëти¸ давлат бюджети¸ қимматбаҳо қоғозлар бозорига таъсирини юмшатиш чора-тадбирлари тўғрисида деб баҳолаш тўғрироқ бўлади.\n- Мен конвертацияга ўтишга оид қарорнинг қисқагина бўлишини кутгандим. Бу қарор¸ Ўзбекистондаги бугунги вазиятдан келиб чиқиб¸ Марказий банкка биржада тижорат банкларига талаб ва таклиф бўйича бозор курсида сотишга рухсат берилсин¸ деган мазмунда бўлиши керак. Балки биз ҳали 2 сентябргача бўлган конвертацияга оид қарорни кўрмаëтгандирмиз. Балки шунинг учун¸ менда бу фармон чала¸ деган тасаввур туғилди. Кутайликчи¸ яна икки-уч кун ичида аниқ ва қисқа қарорлар чиқиб қолар¸- деди Жубаев.\nҲукумат хусусий ширкатлардан нархларни оширмасликни талаб қилмоқда\n4 сентябрь куни ўзбекистонлик ижтимоий тармоқ фойдаланувчилари орасида Ахборот технологиялари ва коммуникацияларини ривожлантириш вазири вазифасини вақтинча бажараëтган Шерзод Шерматовнинг “телекоммуникация тармоқлари операторлари ва провайдерлари”га юборган мактуби нусхаси тарқади.\nМуваққат вазир мактубининг Озодликка келган нусхаси.\nРус тилида ëзилган бу мактубда 2 сентябрь кунги президент фармонининг 3- ва 5- бандларига мувофиқ¸ Ўзбекистондаги мобиль алоқа компанияларидан 5 сентябрдан бошлаб ўз хизмат тарифларини ўзбек сўмида белгилаш ва бу жараëнда нархларни оширмаслик учун Марказий банкнинг 4 сентябрь кунги расмий курси¸ яъни 4210 сўмни асос қилиб олиш талаб этилади.\nБу мактуб пайдо бўлиши билан бир пайтда¸ 4 сентябрь куни Ўзбекистондаги етакчи мобиль алоқа операторлари Beeline ва Ucell ўз тарифларининг сўмга ўтказилгани¸ бу ўтиш оқибатида уларда ҳеч қандай ўзгариш¸ аниқроғи¸ қимматлашиш бўлмаганини маълум қилди.\nОзодлик билан суҳбатда Beeline матбуот хизмати вакили¸ “Шерматовнинг талабидан бехабарлиги¸ ширкат ўз мижозларини сақлаб қолиш мақсадида шундай қарорга келгани”ни билдирди.\n4 сентябрь куни Марказий банк доллар крсини кутилаëтган каби 8000 сўм қилиб белгиласа¸ яъни икки бараварга оширса¸ тарифлар ўзгарадими¸ деган саволга Beeline расмийси¸ “ширкат ўз тарифларини ҳар кун ўзгартирмайди. Олдин бозор курси белгилансин¸ шунга қараб иш тутилади”¸ деган мазмунда жавоб қайтарди.\nОзодлик суҳбатлашган иқтисодчилар¸ истеъмолчи¸ яъни кенг аҳолига ëқадиган бундай популистик талабни эркин конвертация¸ умумиятла¸ эркин бозор муносабтларига зид эканини айтадилар:\n- Девальвация пайтида истеъмолчи ҳар доим ютқизади. Буни четлаб ўтишнинг иложи йўқ. Ҳозир ҳамма нарсани Марказий банкнинг курсига қўйиб бериш керак. Ўшанда ишлаб чиқарувчи ўз харажатларини қисқартиради¸ янги¸ камхаражат технологиялар олиб киради¸ хизмат ва ишлаб чиқаришини автоматизация қилади. Ишлаб чиқаришда кучли рақобат ва бошқариш маҳорати пайдо бўлади. Бу жараëнни маъмурий босим билан ушлаб туриш тўғри эмас¸ буни бозорга қўйиб бериш керак. Ким кучли¸ ақлли ва самарали бўлса¸ бозорда яшаб қолади¸ қолганлари чиқиб кетади¸ дейди Холназар Омонов.\nОзодлик суҳбатлашган яна бир иқтисодчи¸ девальвация жараëнида хусусий бизнес ширкатларига ўз товар ва хизматларининг нархини оширмайсан¸ деб талаб қўйиш ва бундай талабга асос қилиб кўрсатилаëтган 2 сентябрь кунги фармондан “социализм¸ маъмурий буйруқбозлик” ҳиди келаëтганини айтади.\n“Конвертация эркин бўлса¸ қора бозорни прокуратура ва милиция эмас¸ бозор механизмларининг ўзи йўқ қилади”\n2 сентябрь кунги президент фармонининг 9 бандида:\n“Ўзбекистон Республикаси Бош прокуратураси, Давлат солиқ қўмитаси ва Ички ишлар вазирлиги Ўзбекистон Республикаси ҳудудида нақд чет эл валютасининг ноқонуний муомаласини ва нақд чет эл валютаси билан ноқонуний операцияларни амалга оширишни бартараф этиш бўйича таъсирчан чора-тадбирлар кўрсин”, деб ëзилган.\n4 сентябрдан бошлаб бу топшириқ ижросига киришган прокуратура ходимлари¸ Озодликнинг мобиль мухбирларига кўра¸ қора бозорга рейд ўтказишни бошлаб юборган.\nБу банд ва унинг ижросига муносабат билдирган Озодлик суҳбатдошлари¸ валюта қора бозорини йўқ қилиш “операцияси”га яна прокуратура ва бошқа ҳуқуқни муҳофаза қилиш тизимларини жалб этишнинг ўзи¸ 5 сентябрдан эркин эмас¸ қисман ëки чала конвертацияга ўтилиши ҳақидаги тахминларнинг яна бир тасдиғи эканини айтади:\n- Агар эртага конвертация эркин бўлса¸ қора бозор ўз-ўзидан йўқолиб кетадику! Унга прокурор¸ солиқчи ëки мелиса ташлашнинг ҳожати қолмайди. Демак¸ ҳозирча конвертация эркин бўлмайди¸ шунда куч ишлатар тизимлари босимига таяниш керак бўлади¸ дейди Сапарбой Жубаев.\nИқтисодчи Холназар Омонов ҳам¸ агар бозор қонунлари ўз эркига қўйилса¸ унинг аста-секин қора бозорни орадан сиқиб чиқаришига қўшилишини айта туриб¸ маъмурий бошқарув усулининг умри кам қолганига умид билдиради:\n- Ўзбекистонда бозор механизми ҳали-ҳамон тўлиқ ишлатилгани йўқ. Шунинг учун ҳар бир фармон ижросига милиция-прокуратура ташланади. Тадбиркорлик фаолияти ноиқтисодий усуллар¸ яъни назорат органлари босими билан бошқариб келинаëтган эди. Агар Ўзбекистон иқтисодни либераллаштириш йўлига кирган бўлса¸ мелисаси ҳам¸ прокурори ҳам ўртадан чиқиб кетиши керак. Менимча¸ ҳукумат шуни ўз ҳам билиб турганидан¸ тадбиркорлар ҳуқуқларини ҳимоя қилувчи Омбудсман идорасини таъсис қилаяпти¸ халқаро юридик фирмалар Ўзбекистонга кирсин деяпти. Секин-аста тадбиркорлар бунақа административ методларни бозордан олиб чиқиб ташлайди¸ дейди Озодлик билан суҳбатда ўзбекистонлик иқтисодчи.


Дунёни «титратган» вирус\nКоронавирус мавзуси ҳамон «мода»да\nКишилик тарихидан жуда кўп юқумли касалликлар, эпидемиялар фанга маълум. Жаҳон халқлари ўлат, вабо каби қирғинбаротларни ҳам сабр билан енгиб ўтган, чора топган. Бир қатор касалликлар вақт силсиласидан ўтган сайин унга даво топилиб, турли вакциналар ишлаб чиқилган. Бироқ бугунги дунё манзараси коронавирус аталмиш пандемия билан чалкашиб кетди. Жаҳон оммавий ахборот воситаларининг бош мавзуси ҳар куни ушбу «қотил» вирус билан бонг урмоқда. Дунёни титратиб, забтига олган коронавирус мавзуси ҳамон «мода»да.\nХитойлик мутахассислар вирус одамдан одамга ҳаво орқали ўтишини тасдиқлашди. Беморларга хизмат кўсатаётган тиббиёт ходимларининг мазкур вирус билан хасталанганлиги ҳам унинг юқумли эканлигини исботлади.\nАйни пайтда вирус билан хасталанган беморлар сони кун сайин ошмоқда. Бугунги кунга келиб у 200 та мамлакатда тарқалди. Дунё бўйича касалланганлар сони эса 417 минг нафардан ошди, 18605 ўлим ҳолати қайд этилди. Айниқса, Италия давлатида ўлим ҳолати бўйича юқори кўрсаткич қайд этилмоқда: 6820 нафардан зиёд инсон «қотил вирус» қурбони бўлди. 108 мингдан зиёд бемор тузалди. Эпидемия кенг тарқалганлиги сабабли Жаҳон соғлиқни сақлаш ташкилоти уни пандемия (юқумли касалликнинг бир мамлакат, бир неча мамлакат, қитъа ёки континентда тарқалиши) деб эълон қилди. Афсуски, бу юқумли касаллик мамлакатимизни ҳам четлаб ўтмади.\nВазият тўғри баҳоланди\nВазият олдиндан тўғри баҳоланиб, Президентимиз топшириғига кўра, махсус комиссия тузилди. Ўзбекистон Республикаси Бош вазири томонидан ўтказилган матбуот анжуманида вирусга қарши мамлакатимизда амалга оширилган ишлар, жорий ҳолат, вирусга чалинган фуқаро ва карантинга олинган шахслар ҳамда аниқ режалар айтилди. Жумладан, барча таълим муассасаларида таътил эълон қилинди. Талабалар марказлашган ҳолда уйларига жўнатилди. Ҳар бир ҳудудда ҳокимликлар раҳбарлигида махсус штаблар ташкил этилган. Жаҳоннинг барча мамлакатлари билан авиа ва автомобиль қатновлари, оммавий тадбирлар, шунингдек, пойтахтимизда жамоат транспорти вақтинча тўхтатилди. Кўплаб корхона ва ташкилотларда ходимлар учун махсус автобуслар ташкил этилди. Эпидемиологик вазият бўйича ҳар соатлик ва кунлик маълумот таҳлил қилиниб, тезкор чоралар кўрилмоқда. Тиббиёт муассасалари фавқулодда иш режимига ўтказилди. Сиҳатгоҳ ва оромгоҳлар карантин муассасалари сифатида мослаштирилди. Тиббиёт масканлари дори-дармон, ҳимоя ва диагностика воситалари билан етарли даражада таъминланди. Бунинг учун бюджетдан зарур маблағлар ажратилди.\nДавлатимиз раҳбарининг ғамхўрликлари туфайли чет элдаги фуқароларимизни чартер рейслар орқали мамлакатимизга олиб келиш юзасидан қатор ишлар амалга оширилмоқда.\nХусусан, коронавирус пандемияси аниқланган ва тарқалган ҳудудлардан бугунги кунга келиб юзлаб юртдошларимиз махсус чартер рейслар орқали мамлакатимизга барча санитария-эпидемиология талабларига қатъий риоя қилинган ҳолда олиб келинди. Улар республика ҳудудларида ташкил этилган тўлиқ карантин талаблари асосида жиҳозланган махсус муассасаларга жойлаштирилди.\nИшонч ва самарали чоралар\nКоронавируснинг олдини олиш борасида Президентимиз Шавкат Мирзиёев раҳнамолигида кўрилаётган чора-тадбирлар халқимизга куч ва ишонч бермоқда. Давлатимиз раҳбари раислигида коронавирус пандемиясининг аҳоли турмуш даражаси ва иқтисодиёт тармоқларига салбий таъсирини юмшатиш масалаларига бағишланган видеоселектор йиғилишида алоҳида топшириқлар берилди.\nЙиғилишда давлатимиз раҳбари бугунги шароитда саноат корхоналари, тадбиркорлар, экспортёрлардан аниқ ва самарали чоралар кутаётганлигини, шу боис иқтисодиётда ҳисоб-китоб қилинаётган йўқотишлар ўрнини қоплаш учун захира яратиш ва макроиқтисодий барқарорликни таъминлаш ҳукуматнинг асосий вазифаси бўлиши зарур эканини таъкидлади.\nШунингдек, ишларни самарали ташкил этиш мақсадида Президентимиз “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги фармонга имзо чекди.\nФармонга биноан, Ўзбекистон Республикаси Молия вазирлиги ҳузурида юридик шахс ташкил этмаган ҳолда, 10 триллион сўм миқдоридаги Инқирозга қарши курашиш жамғармаси ташкил этилади. Молия вазирлиги учун биринчи топшириқ, мана шу 10 триллион сўм жамғарма ресурсларини тезда шакллантириш белгиланди.\nВаҳимага ҳожат йўқ\nТиб илмининг султони Ибн Сино «Ваҳиманинг ўзи ярим касалликдир. Хотиржамлик ярим соғлиқдир. Сабр эса шифонинг бошланишидир» деган эди.\nҲукуматимиз томонидан олиб борилаётган саъй-ҳаракатларни тўғри тушунмаган айрим ҳамюртларимиз ваҳимага берилиб, истеъмол маҳсулотларини ғамлашга тушишгани, озиқ-овқат етишмовчилиги ҳақидаги қўрқув пайдо қилгани ачинарли ҳолдир.\nАҳоли ўртасида ваҳима ва саросимага йўл қўймаслик энг устувор йўналишлардан биридир. Шу боис, биз қатъий интизомга риоя қилиб, ўзгаларнинг хатоларидан, тарихда ваҳима сабаб келиб чиққан йўқотишлардан керакли хулоса чиқаришимиз зарур. Зотан, халқимизда «Душмандан қўрқма, ваҳимадан қўрқ» деган мақол бежиз айтилмаган.\n«Меҳр-оқибат бор бўлсин!»\nЮртимиз аҳли учун синовли давр бошланган мана шу дамларда «Ётиб қолгунча отиб қол» дегувчи «тадбиркорлар» ҳам орамизда йўқ эмас. Энг ачинарлиси, улар юрт бошига иш тушганда эл дардига дармон бўлиш ўрнига, халқни қийин аҳволга солиб, озиқ-овқат маҳсулотлари, турли дори воситалари ҳамда вирусдан ҳимояланувчи ниқобларни сотиш ёки йўлкира нархларини сунъий равишда ошириш пайида бўлаётир. Бу каби «тадбиркорлар»да ҳалоллик очкўзлик ниқобига айланиб бормоқда. Зеро, Саъдий бобомиз шундай дейди:\nПокиза бўлмаса кимнинг қилмиши,\nҲикмат сўзи билан тузалмас иши.\nАммо мард, танти ва меҳнаткаш халқимиз орасида саховатпеша, ҳалол инсонлар борки, улар билан ҳақли равишда фахрланамиз.\nБошкентимиз бозорларида ҳамда вилоятларда савдо-сотиқ ва харид мақсадида тиббий ниқобларсиз келган барча фуқароларга бозор маъмурияти томонидан ниқоб, стерилланган қўлқоп ва бошқа гигиена воситалари бепул тарқатилмоқда.\nХудди шунингдек, Фарғона ва Сурхондарё вилоятларида ҳам бепул тиббий ниқоблар акцияси ўтказилгани ёки Жиззах вилоятидаги новвойхонада «Бизда коронавирус нархга таъсир қилмайди!» деган ёзувлар тўғрисидаги ҳолат акс этган суратлар бирин-кетин ижтимоий тармоқларда тарқалаётганлиги қувончлидир.\nҚатъий тартиб ва жавобгарлик\nҲукумат жамоатчиликни коронавирус бўйича асоссиз маълумот тарқатганларга қатъий чора кўрилиши ҳақида огоҳлантирди. Миллий қонунчилигимизда ваҳима тарқатганлик учун жиноий жавобгарлик мавжудлиги ана шундай ҳаракатларни ўйлаб ёки ўйламай содир қилганларни яна бир бор ҳушёрликка чақиришига умид қиламиз.\nХусусан, аҳоли орасида ваҳима чақиришга қаратилган материалларни тайёрлаш ёки уларни тарқатиш мақсадида сақлаш 44 млн. 600 минг сўмдан 89 млн. 200 минг сўмгача миқдорда жарима ёки 3 йилгача ахлоқ тузатиш ишлари ёхуд 1 йилдан 3 йилгача озодликни чеклаш ёки 3 йилгача озодликдан маҳрум этиш билан жазоланади.\nАҳоли орасида ваҳима чиқаришга қаратилган маълумот ва материалларни ҳар қандай шаклда тарқатиш 66 млн. 900 минг сўмдан 89 млн. 200 минг сўмгача миқдорда жарима ёки 3 йилдан 5 йилгача озодликни чеклаш ёхуд 3 йилдан 5 йилгача озодликдан маҳрум қилиш билан жазоланади.\nШунингдек, 25 мартдан бошлаб жамоат жойларида шахсий ҳимоя воситалари (ниқоб)сиз бўлган шахсларга базавий ҳисоблаш миқдорининг бир баробари (223 минг сўм) миқдорида, мазкур ҳолат яна қайтариладиган бўлса – базавий ҳисоблаш миқдорининг уч баробари (669 минг сўм) миқдорида жарима қўлланилади.\nХодим ва ишчилар ўз иш жойида шахсий ҳимоя воситалари (ниқоб)да бўлиши талаб этилди, шунингдек, карантин чораларини бузганларга нисбатан қонунчиликда белгиланган тартибда интизомий чоралар қўлланилади.\n«Мен сиз учун ишда қолдим, Сиз биз учун уйда қолинг!»\nҚийин вазиятда албатта ташаббус, назорат ва барқарорликни қўлга оладиган қатлам бўлиши лозим. Давлат хизматчилари ва тиббиёт ходимлари ана шундай машаққатга доим тайёр туришибди. Зотан, улар ўз хизмат вазифаларига фидойиларча ёндашиш билан бирга, жамиятда бошқаларга намуна кўрсатиб, юксак ахлоқий фазилатларини намойиш этишмоқда.\nЮртимиз аҳли учун шундай синовли даврда ўзининг беминнат хизмати билан халқимиз меҳрини қозонаётган касб эгалари зиммасидаги масъулиятни янада ошириб, ҳар куни, керак бўлса, ҳар дақиқада ибрат кўрсатмоқда. Айни вазиятдан келиб чиқиб, коронавирус инфекциясига чалинган ёки гумон қилинганларга биринчи бўлиб, тиббиёт ходимлари рўбарў келишади. Касбига садоқатли саломатлик посбонлари беморларни тиббий кузатувга олиб, зудлик билан даволаш чораларини кўришмоқда. Мана шундай фидойилик ва қаҳрамонликка дунё халқлари қатори, ватандошларимиз ҳам гувоҳ бўлишмоқда ва эътироф этишмоқда. Шифокорларимиз ва ички ишлар органлари томонидан уюштирилаётган «Мен сиз учун ишда қолдим, сиз мен учун уйда қолинг!» челленжи аҳолининг меҳри ва эътирофига сазовор бўлди. Карантинга олинган беморлар хавфсизлигини таъминлаш, тинчлик ҳамда барқарорликни сақлашда улар бор куч ва ғайратини аямаётир. Юртимизнинг мана шундай фидойилари янада кўпаяверсин!


Ақл тиш! | Мулоҳаза қила оладиганлар учун.\nДекабрь 25, 2016 от mulohaza в Ҳажвиялар // 0 Комментариев\nОлдинлари қачон ақл тишим чиқар экан?, Ақл тишим чиқса ақлли бўлиб кетаман деб юрардим… Бу албатта, болалик содда фикрларимда…\nМана икки йилдирки мени ақл тишларим азоблаб келмоқда, билмадим нега лекин бу тишлар бошқа тишларга нисбатан жуда секин ва оғриқлар билан чиқа бошларкан.\nЎшанда февраль ойи, ҳаво анча салқин эди. Уч кунда чап юзим шишиб, жағим, тишларим зирқираб оғриб, оғзимни очолмай қолсамда, вой ваҳим босиб, тепки бўлиб қолмадиммикин деган ҳаёлга ҳам боргандим. Аввал тиш докторга кўринай деб, шифокор ҳузурига борсам, » — Ҳа, анчайин қийналяпти, бу шишлар 8 — дан, тишни қийнаяпсиз а бундо чиқишига қўйиб бермайсизми? » — деган гапларни эшитсам — да! Ана ҳалос, шифокор мендан кўра милкимни ёриб чиқолмаётган тишимни ташвишини қилсая? Лекин шугина консултация учун ҳам нақ 20 минг пулимни олганди, жоним оғриб пулни индамай ташлаб чиққан эканман.\nШу билан тиниб — тинчиб кетгандурсиз деб ўйламанг! Ҳали ҳаммаси олдинда экан…\nОрада неччи марта тишим оғриб, шишлар кузатилиб, яна шу йил кузда стоматологга мурожаат қилдим. Юқоридаги ақл тишим қийшайиб чиққан, боз устига дарров кариес ҳам бўлипти, стоматолог олиб ташлайман деса, роса талашибманда олдирмайман даволанг деб, болалигимдаги фикримча қўрқдимми дейман, ақл тишим чиқиб энди ақлли бўлганимда яна ундан айриламанми дедимми? Очиғи билмайман. Шу билан кунлар тинчгина ўтиб ҳам турганди. Бир кун тонгда қаттиқ оғриқдан уйғониб кеттим ва шу куннинг ўзидаёқ стоматологга бориб тишимни олдириб ташладим. Вақтлироқ олдирсам бўларкан, барибир уни даволаб бўлмас экан, ювганда ҳам тишшўтка етиб бормайди. Меники яна қийшайиб чиққанди…\nҲеч қанча вақт ўтмай, пастки жағ тишларим, юзимнинг ярми яна дахшатли оғриқ исканжасида қолди. Яна стоматологга югурдим, бу сафар ҳам яна ақл тиш!\nЭнди пастдан чиқмоқчи бўляпти икки учи деярли ярми чиққан, ярмига жой йўқ, оғриқлар сабаби шу.\nБу сафар жарроҳга мурожаат қилишимни айтишди. Мураккаб жараён, осон эмас…\nБечора тишим, тишларим қаторида саф тортиш насиб этмади….\nЎзиям бир кун гапиролмасамда, ана ҳалос! Бу ҳаммага ёқиб тушди. Соқовчалаб гапиришни ҳам амалладим, фақат атрофимдагилар тушунишга бироз қийналишди.\nШунақа гаплар, баъзилар ҳатто ақл тиши бор йўқлигини ҳам билишмас экан, мен эса ҳали бу ҳикояларни невараларимга ҳам айтиб берсам керак!!!


Аёл киши ҳалол меҳнат қилиб рўзғор тебратиши мумкин эмасми?! • NeMolchi.uz\nBosh sahifa Anonim hikoyalar Аёл киши ҳалол меҳнат қилиб рўзғор тебратиши мумкин эмасми?!\nАёл киши ҳалол меҳнат қилиб рўзғор тебратиши мумкин эмасми?!\nМен 36 ёшдаман. Ажрашганман. 6 яшар ўғлим бор. Ишлаб чиқаришда бухгалтерияда ишлайман. Ойликдан ойликкача амаллаб яшаймиз. Доимий йўқчилик қийнайди. Соғлигимдаги айрим муаммолар туфайли ҳар ой салкам 600 минглик дори-дармон сотиб оламан. Ҳафтада 5 кун ишлайман.\nДам олиш кунларига қўшимча иш қидиришга қарор қилдим. Интернетда қу йидаги эълонга кўзим тушиб қолди – ҲАФТАДА БИР МАРТА 2-ХОНАЛИ УЙ ТОЗАЛАШ УЧУН АЁЛ КЕРАК, БИР МАРТА УЧУН ИШ ҲАҚИ 100 МИНГ СЎМ. Мен учун иш ҳалол бўлса, ҳар қандай ишни қилиб кетавераман, қолаверса эълондаги манзил уйимга яқин экан. Хурсанд бўлиб, эълонда кўрсатилган рақамга Телеграм орқали хабар юбордим. Иш берувчи мен ҳақимда барча тафсилотларни суриштирди. Мен барча саволларга рўй-рост жавоб бердим. Сурат юборишимни сўраганди, кимни ишга ёллаётганини билиши учун сўраётгандир-да, деб суратимни юбордим.\nКейин ўзидан ўзи қуйидаги хабарни юборибди – ҲАФТАДА БИР МАРТА ЭРКАК БИЛАН АЁЛ СИФАТИДА УЧРАШИШГА НИМА ДЕЙСИЗ. БИР “МАРТА” УЧУН 300 МИНГ СЎМ ТЎЛАЙМАН, деб ёзса борми?! Кейин порнография суратларини юборишни бошлади. Тўғрисини айтсам, ишлар бунақа авж олишини ҳеч кутмагандим – эълонда бутунлай бошқа нарса ёзилганди-ку.\nМен унга ҳалол яшашимни, мен шунчаки қўшимча иш қидирганимни ёздим. Ундай нарсаларга рози бўлганимда, бундай эълонларни қидирмасдим. Шундай нияти бор экан, унинг таклифига жон деб рози бўладиган аёллар тиқилиб ётганини ёзсам, гапларим ёқмай, мени куракда турмайдиган сўзлар билан ҳақоратлаб, блоклаб қўйибди!\nНаҳотки, биз одамийлигимизни йўқотиб боряпмиз?! Аёл киши ҳалол меҳнат қилиб рўзғор тебратиши мумкин эмасми?!


"Ўзбек маликаси"нинг ярим яланғоч суратлари: янги ва янги хилма-хил\n18 май 2021, Тошкент вақти: 14:57\nиюн 13, 2013\nФранцияда чиқадиган “Le Point” журнали эълон қилган Ўзбекистон президентининг тўнғич қизи Гулнора Каримова ҳақидаги мақолага унинг 2011 йилдаги кечаларнинг бирида олинган ярим-яланғоч суратини илова қилди.\nАсли Европа башанглари дунëси ҳақида хабар тарқатувчи CelebrityVibe Интернет нашрида эълон қилинган бу суратлар¸ ëзилишича¸ 2011 йил ëзида Италиянинг Порто Черво шаҳридаги "Billionaire" клубида ўтказилган хос кечалардан бирида олинган.\nБу хос кеча мезбони эса¸ Каримованинг жавоҳирлар бизнесидаги асосий ҳамкори "Chopard" ширкати эгаси Фаваз Груози экани айтилади.\nАна шу суратлардан бирини мақоланинг биринчи саҳифасига илова қилган\n“Le Point” журналининг 30 май кунги сонида босилган “Ўзбек маликаси ва диктатор” сарлавҳали мақолада Каримова хушбичим қоматли поп қўшиқчи, стилист ва айни пайтда "қаттол диктатор" отасининг вориси бўлишга тиришаётган ва йирик молия орттириш йўлида отасининг мавқеидан фойдаланаётган шахс сифатида таърифланади.\nГулнора Каримованинг “Le Point” журналида эълон қилинган бу сурати 2011 йилдаги кечаларнинг бирида олинган.\nУ олмос тақинчоқларга бурканган ярим-яланғоч танасини намойиш қилишдан тортинмайди.\n"Ўзининг шиширилган лаблари билан, одамларга гўзаллигини намоён этаётганига ишонади. У яқинда Россия фуқаролигини олган француз актёри Жерар Депардье билан ўзининг сўнгги "Небо молчит" деб номланган қўшиғига клипга тушди. Лекин, клипдаги ҳатти-ҳаракатлари ва унинг ижросидаги қўшиқ сўзлари маъносиз".\nАксари мусулмон бўлган 30 миллионлик аҳолига эга Ўзбекистон президентининг тўнғич қизи Гулнора Каримовага “Le Point” журналида ана шундай таъриф берилади.\n"Ўзбекистон сайёҳлар учун тарихий обидаларга бой жаннатмакон ўлкадир, лекин, режим мухолифлари учун у ер жаҳаннам. 2005 йилда Гулнора Каримованинг қонхўр отаси Андижонда исломчилар наймойишини бостиришга буйруқ берди, оқибатда мингга яқин одам, жумладан ёш бола ва аёллар нобуд бўлди", деб ёзади мақола муаллифи.\nҲозир Каримовнинг ёши бир жойга етиб қолган. Лондонда яшовчи журналист Шоҳида Тўлаганова “Le Point” журнали мухбири билан суҳбатда Гулнора Каримовани отасидан ҳам ёмонроқ шахс, дея таърифлайди.\nТўлаганова Озодлик билан суҳбатда ҳам бу фикрларини такрорлади.\n- Каримов эски коммунистик мактабидан чиққан одам. Унда дисциплина, деган нарса бор. Каримовада шу нарса йўқ. Унинг ҳаракатларини аввалдан билиш қийин. Шунақа одам ҳокимиятга келса, давлатдан ҳеч нарса қолмайди,- дейди Тўлаганова.\n“Le Point” журналининг яна ёзишича, "Гулнора Каримованинг собиқ эри америкалик ўзбек Мансур Мақсудий рафиқасининг Исломга зид қилиқлари, жумладан номаҳрам эркак тан қўриқчилари кўз ўнгида ярим-яланғоч ховузда чўмилгани ҳақда шикоят қилиб келган".\nЎзбекистонда “Кока-кола”ни идишга қуйиш билан шуғулланиб келган эри Мансур Мақсудий билан 2001 йилда ажрашганидан сўнг Каримова Ню Жерси суди қарорига зид тарзда фарзандларини эридан тортиб олди, эрига тегишли бўлган Ўзбекистондаги ширкатлар ёпилди.\nМақсудий билан ажрашганидан сўнг Ўзбекистонга қайтиб келган Каримованинг бизнес доиралардаги таъсири кенгайди.\nЎшанда нуфузли “Файненшл таймс” газетаси Гулнора Каримованинг отаси мавқеидан фойдаланиб¸ қисқа давр ичида Ўзбекистондаги етакчи мобил телефон ширкатидан тортиб, мамлакатдаги энг йирик цемент заводидаги улушлари эвазига кенг қамровли бизнес империясини яратишга муваффақ бўлгани ҳақда ёзган эди.\nУзоқ йиллар Гулнора Каримованинг молиявий директори бўлиб ишлаган Фарҳод Иноғомбоев президент қизининг ноқонуний орттирган бойликлари ҳақида далилий ҳужжатларни тақдим қилган.\nЯқинда эса Ўзбекистон президентининг тўнғичи Teliasonera уяли телефон ширкатига кўп миллион долларлик ҳақ эвазига муҳофаза таклиф қилингани ва Teliasoneraдан Гулнора Каримованинг хайрия тадбирларига ҳомийлик талаб қилингани билан боғлиқ жанжал марказида кўринди.\nБугунги кунда Гулнора Каримова Ўзбекистоннинг БМТдаги элчиси. Лекин, унинг Женевадаги иш жойида кўринмай қолганига бир йилдан ошди.\nЎзбекистон президенти қизининг очиқ-сочиқ суратларига аксар аҳолиси мусулмонлардан иборат мамлакатда тоқат билан қарайдиганлар кам.\nЗеро, Ўзбекистон Хотин-қизлар қўмитасида апрел ойида бўлиб ўтган йиғинда ўзбек қизларини Интернет ва мобил телефонлар орқали келаëтган беҳаë тасвирлардан ҳимоя қилиш масаласи кўрилган.\nҲозир Ўзбекистондаги олий ва ўрта махсус ўқув юртларида қизларни оммавий маданият ҳуружидан ҳимоя қилиш мақсадида “Қизлар жамият ва миллат келажаги” мавзусида махсус тадбирлар ўтказилмоқда.\nШарҳларни кўринг (110)\nГулнора Каримова “Le Point” журналида ярим-яланғоч намоён бўлди


Хитой элчиси Ўзбекистондаги миссиясини якунламоқда\n13:08 / 06.01.2018\n2018 йилнинг 5 январь куни Ўзбекистон Республикаси ташқи ишлар вазири Абдулазиз Комилов Хитой Халқ Республикасининг фавқулодда ва мухтор элчиси Сун Лицзени қабул қилди. Бу ҳақда ТИВ ахборот хизмати хабар берди.\nТаъкидланишича, суҳбат чоғида ҳамкорликнинг барча соҳаларидаги кенг қамровли Ўзбекистон-Хитой мулоқоти жадал хусусиятга эга эканлиги мамнуният билан қайд этилган.\nУчрашувда 2017 йилнинг май ойида Ўзбекистон президенти Шавкат Мирзиёевнинг Хитойга тарихий давлат ташрифи ва ХХР раиси Си Цзиньпин ва мамлакатнинг бошқа раҳбарлари билан музокаралари икки томонлама муносабатларни сифат жиҳатдан янги босқичга кўтарди ҳамда давлатларимиз раҳбарлари ўртасидаги ўзаро ишончнинг юқори даражада эканлигини намойиш этгани таъкидланди.\nЎзбекистонда ўз дипломатик миссиясини якунлаётгани муносабати билан элчига кўп йиллик муваффақиятли фаолияти ва мамлакатларимиз ўртасидаги кенг қамровли соҳаларда ва йўналишларда ҳамкорликни ривожлантиришга қўшган ҳиссаси учун миннатдорчилик билдирилди.\nУммоннинг Ўзбекистонда 6 йил ишлаган элчиси ўз миссиясини якунламоқда


Ўзбекистон: Президент қабулхонасида иши битмаганлар, омадини Бош вазир қабулхонасида синайди\nЎзбекистонда 1 июндан бошлаб, Бош вазир Абдулла Ариповнинг 201 та қабулхонаси очилади. Бош вазир қабулхонаси тадбиркорлардан келган мурожаатларни кўриб чиқади. Айни дамда республика бўйлаб ишлаб турган Президент виртуал қабулхоналари нимага вазифасини тўлиқ бажармаётгани очиқланмаган.\nЎзбекистон: Уйи бузилган тадбиркор Тошкент шаҳар ҳокими билан нега учраша олмаяпти?\nТошкентда қурилаётган уч қаватли уйи оғзаки буйруқ билан бузилган тадбиркор Муҳаммадбобур Хўжаев пойтахт ҳокими Ортиқхўжаев билан учраша олмаяпти. Тошкент шаҳар ҳокимияти Жаҳонгир Ортиқхўжаевнинг 15 апрель куни фаоллар билан йиғилишга нима учун келмаганига изоҳ берди.\nЎзбекистон: Молочная кухня нега ёпиляпти?\nТошкентда "Молочная кухня" бренди остида сут маҳсулотлари ишлаб чиқарувчи фирма бизнесига давлат идоралари томонидан ноҳақ аралашувлар бўлаётганини айтмоқда. Давлат санитария эпидемиология назорат маркази "Diyor biznes" фирмасига тегишли сут маҳсулотларини ишлаб чиқариш цехини тўхтатиш ҳақида қарор чиқарди.\nЮксак мартабали нотенглик: Путин атрофидаги амалдорларнинг бойлиги қанча?\nРоссия ҳукумати мулозимлари ва уларнинг оила-аъзолари бу йил қарийб 2 миллиард рубль ишлашган. Бу пулларнинг ярмидан кўпи Кремлдаги учта оила ҳиссасига тўғри келади. Даромадлар ҳақидаги декларация Россия президенти администрациясида ҳам табақаланиш кучли эканини кўрсатган.\nDunyo. Yangiliklar: Yanada shiddat olayotgan iqlim oʻzgarishi, dunyoning ilk OIV-ijobiy donori va taqiqqa uchragan Venesuela prezidenti\nAQShda dunyoning ilk OIV-ijobiy donoridan buyrak koʻchirib oʻtkazildi, iqlim o'zgarishi shiddat bilan kuchaymoqda ...bu va boshqa yangiliklar 5 daqiqada - bbc.com/uzbek\nЎзбекистон Олий Мажлиси Қонунчилик палатасида Коррупцияга қарши курашиш қўмитаси ташкил этилмоқда. Бу ҳақида Олий Мажлис сайтида хабар берилди.\nИмон Каримова онасининг ҳибси акс этган видеони тақдим қилди\nЭксклюзив: Имон Каримова онаси Гулнора Каримованинг олиб кетилиши туширилган видеони Би-би-сига тақдим қилди.\nЎзбекистон: Президент Мирзиёев мамлакатнинг халқаро рейтинглардаги ўрнини оширишни буюрди\nЎзбекистон Президенти Шавкат Мирзиёев "Халқаро рейтинг ва индексларда Ўзбекистон Республикасининг ўрнини яхшилашга оид чора-тадбирларни тизимлаштириш тўғрисида"ги фармонга имзо чекди.\nЎзбекистон: АҚШ Гулнора Каримовага айблов эълон қилди\nЎзбекистоннинг марҳум президенти Ислом Каримовнинг тўнғич қизи Гулнора Каримова ҳамда "Ўздунробита"нинг собиқ бош директори Беҳзод Аҳмедов пул ювиш мақсадида жиноий тил бириктиришда айбланмоқда.\nМТС Ўзбекистон туфайли АҚШга миллиард долларга яқин жарима тўлайдиган бўлди\nРоссиядаги МТС телекоммуникация оператори АҚШ адлия вазирлиги ҳамда унинг қошидаги Қимматбаҳо қоғозлар ва биржа бўйича комиссияси билан келишувга эришди. Унга кўра, компания Ўзбекистондаги «бир амалдорга» берилган поралар туфайли 850 миллион доллар миқдорида жарима тўлаши шарт.


Умумий ишлатиладиган Wi-Fi’дан фойдаланишда эҳтиёт бўлинг! - Terabayt.Uz\nУмумий фойдаланиладиган Wi-Fi тармоғи одатда трафикни шифрламайди. Демак, сиз нималар қабул қилаётганингиз ва узатаётганингизни кимдир бемалол кўра олади. Масалан, телефонни узун PIN-код билан ҳимоя қилдингиз, бироқ экрандаги сузиб юрувчи блокировка билдиришномасини қолдирдингиз. Бундай ҳолатда ҳамма ҳам уни очиб кўриши мумкин. Шахсий ахборот блокировка экранида пайдо бўлмаслиги учун блокировка билдиришномаларини тўғри ўрнатиш зарур.\n— блокировка экранидаги билдиришномасини ўчириб қўйинг ёки уларнинг таркибини яширинг. Буни Android ва iOS'да қандай амалга оширишни ўрганинг;\n— конфиденциал маълумотларингиз: логин, парол, кредит карта маълумотларини ва шу кабиларни умумий тармоқдан жўнатмасликка ҳаракат қилинг. Яхшиси, узатиладиган маълумотларни шифрлаш ҳамда бегона кўзлардан ҳимоя қилиш учун VPN'дан фойдаланинг;\n— иложи борича, умумий фойдаланиладиган Wi-Fi тармоғидан фойдаланманг;\n— агар оммавий Wi-Fi тармоғи, умумий фойдаланиладиган Wi-Fi тармоғидан фойдаланмасликнинг имкони бўлмаса, хавфсиз — VPN'га уланинг.\nЎҚИНГ: Компьютерингиздан ортиқча дастурларсиз Wi-Fi тарқатишни биласизми?\n#VPN #ахборот хавфсизлиги # Wi-Fi тармоғи


05:56 14 Август 2020\n10:07 02.12.2019 (Янгиланган 10:08 02.12.2019) Ҳавола олиш\nЎзбекистонда истеъмол саватчасига 50та товар киритилади. Маҳсулотлар аҳоли турар жойи, ёши, турмуш тарзи ва анъаналарга кўра фарқ қилиши мумкин.\nТОШКЕНТ, 2 дек – Sputnik. Аҳолининг яшаш минимуми ҳамда истеъмол саватчаси таркибини аниқлаш учун бир неча йил кера бўлиши мумкин, деди иқтисодиёт ва саноат вазири Ботир Хужаев, Сенатнинг 24 ялпи мажлисида.\nЯшаш минимуми ва истеъмол савати бир-бири билан чамбарчар боғлиқ бўлган тушунчалардир. Уларнинг бирини иккинчисидан алоҳида тартибда аниқлаб бўлмайди. Ушбу кўрсатгичларни аниқлашда Ўзбекистон ҳам хорижий давлатлар тажрибасини ҳам МДҲ давлатлари тажрибасини ўрганган. Хусусан, Россия ва қўшни Қозоғистон тажрибасидан. Масалан Россияда истеъмол саватини мувозанатга келтириш учун 10 йил вақт кетган, деди вазир.\nҲозирча маълум бўлишича, Ўзбекистонда истеъмол саватчасига 50та озиқ-овқат маҳсулотлари киритиш режалаштирилган. Лекин, истеъмол саватчаси аҳоли турар жойи, машғулоти ва ёшига қараб фарқ қилиши мумкин. Ундан ташқари тарихий анъаналар, шаҳар ёки қишлоқ шароитида яшаши ҳам муҳим аҳамият касб этади.\nУшбу йўналишда Ўзбекистонда изланишлар пухта ва чуқур олиб борилмоқда. Айни дамда Ўзбекистон истеъмол саватини аниқлаш методикасини ишлаб чиқмоқда. 2019 йил бошидан буён Тошкент ва Фарғона вилоятларида ушбу йўналишда синов тариқасида истеъмол саватчаси таркиби аниқланиб, ҳисоботлар ҳар чоракда тайёрланмоқда, деди вазир.


Ипакчилик ривожида ноёб лойиҳага қўл урилмоқда | АгроОлам.Uz\n«Agro ilm» 2019 йил 4-ИЛОВА (60)\nҚуёнхона вентиляцияси қандай бўлиши керак?\nҚуйичирчиқдаги оилавий фермага видео саёхат\nЖойларда ёшлар бандлигини таъминлаш\nМол туёқларини тозалаш жараёнида нималарга эътибор қаратиш керак?\nҚуёнларнинг туллаши хақида\nБош саҳифа Янгиликлар Ипакчилик ривожида ноёб лойиҳага қўл урилмоқда\nИпакчилик ривожида ноёб лойиҳага қўл урилмоқда\n“Ўзбекипаксаноат” уюшмаси мамлакатимиз ипакчилик саноатини технологик ривожлантириш, экспорт салоҳиятини ошириш, инвестициялар жалб қилиш ҳажмини оширишга мақсадида инновацион ташаббус билан чиқди.\n“Ўзбекистон Республикаси ипакчилик секторида қўшилган қийматлар занжирини такомиллаштириш ва экспорт салоҳиятини кучайтириш: қишлоқ жойларда юқори қўшилган қиймат, янги иш ўринлари ва даромад манбаини яратиш” лойиҳасини илгари сурмоқда.\nШу муносабат билан уюшмада лойиҳа муҳокамасига бағишланган тадбир бўлиб ўтди.\nЎзбекистон Республикасининг Австриядаги маслаҳатчиси — муваққат вакили Шерзод Асадовнинг айтишича, мазкур лойиҳа жаҳон тажрибасида ноёб ҳисобланади. Сабаби, унинг ижросида Бирлашган Миллатлар Ташкилотининг иккита тузилмаси, яъни Озиқ-овқат ва қишлоқ хўжалиги ташкилоти (ФАО) ҳамда Саноатни ривожлантириш ташкилоти (ЮНИДО) иштирок этмоқда. Яна бир аҳамиятли томони шундаки, икки босқичдан иборат лойиҳага ОФИД (ОПЕКнинг халқаро тараққиёт фонди) грант маблағлари ажратишга розилик билдирди.\nАйтиш жоизки, лойиҳа икки йўналишда ҳаётга татбиқ қилинади. Биринчисида унумдор тутзорларни барпо этиш, ипак қурти уруғчилиги, пилла етиштириш босқичларига замонавий ноу-хауларни қўлланилса, кейингисида ипакчилик саноатини сифат жиҳатидан юқори босқичга олиб чиқиш кўзда тутилган.\n— Ўзбекистон ипак ишлаб чиқариш бўйича жаҳонда етакчи ўринлардан бирини банд этиб турибди, — дейди ФАОнинг Бош директори ўринбосари, Европа ва Марказий Осиё мамлакатлари бўйича директори В. Рахманин. — Юртингизда соҳани ривожлантиришга қаратилаётган эътибор ипак газлама ва тайёр маҳсулотлар тайёрлаш, Европа мамлакатларидаги ипакчилик компанияларининг хом ашёга бўлган эҳтиёжини таъминлашга салмоқли ҳисса қўшишга кенг йўл очиб беради. Бугун Ўзбекистонда улкан ислоҳотлар амалга оширилмоқда. Бу Ўзбекистон ва ФАО ўртасидаги яна бир истиқболли йўналиш бўлган ипакчилик соҳада ҳамкрликни йўлга қўйиш имконини берди. Биз биргаликда амалга оширадиган лойиҳа соҳани модернизациялаш, аҳоли, айниқса, хотин-қизлар ҳамда ёшлар учун янги иш ўринлари яратиш, қишлоқ аҳлининг фаровонлигига хизмат қилади.\n“Халқ сўзи” газетаси мухбири.\nЎхшаш мақолаларТавсия этамиз\nРеспубликамизда 2020 йил ҳосили учун етиштирилган бошоқли дон экинлари ҳолати\nЗарарли чигирткалар 327,4 минг гектар майдонда тарқалгани аниқланди — ФВВ\nЎзбекистонда доривор ўсимликлар кластерлари ўз фаолиятини бошлади\n5-июнь куни қандай об-ҳаво кутилмоқда?\nМеваларда тўрланиш юзага келишининг 10та сабаби ҳусусида ва уларнинг олдини олиш...\nПОМИДОР КУЯСИ ЕТКАЗГАН ЗАРАР САБАБ ҲОСИЛНИ БОЗОРГА ЧИҚАРА ОЛМАЯПСИЗМИ?\nПаррандаларда патологик туллаш сабаблари ва даволаш исиллари\nГИЛОС БИЗНЕСИ. КЎП ДАРОМАД ОЛИШ. НИМА УЧУН КЎЧАТ ҚУРИБ ҚОЛАДИ? ЖАВОБЛАР...\n«Бир қопда 15 кг.гача ҳосил олиш мумкин» — қопда картошка етиштираётган...\nБиз билин боғланиш: agro-olam@mail.ru


Президент Мирзиёев кунда-кунора турли учрашувлар ўтказмоқда. Телевидение бу учрашувларни қўлдан келганча қирқиб, монтаж қилиб, амаллаб эфирга узатяпти. Аммо босма нашрлар бу учрашувларда кўтарилган энг долзарб масалалар, камчиликлар ҳақида ёки тўхталмайди, ёки умумий гаплар билан чекланмоқда.\nПрезидент раислигида 7 февраль куни соғлиқни сақлаш тизимидаги муаммолар ва соҳанинг ривожланиш истиқболларига бағишланган йиғилишнинг босма нашрларда ёритилиши ҳақида ҳам шундай гапларни айтиш мумкин. Газеталар ЎзА тарқатган расмийдан расмий мақолани эълон қилиш билан чекланди.\nАммо электрон нашрлар газеталарнинг бу борадаги сусткашлигини билдирмасликка ҳаракат қиляпти. Хусусан, kun.uz сайти мазкур йиғилиш тўғрисидаги расмий материалдан ўрин олмаган кўпгина жиҳатларни ёритди.\nСайтнинг ёзишича, президент мамлакат шифохоналаридаги аҳволни қаттиқ танқид қилган ва соғлиқни сақлаш вазирига қарата: “Нима учун одамлар касалхоналарда навбатларда турибди, нима учун ҳамма нарсага пул тўлашади? Ҳамма нарсага – жойга, уколга, дори-дармон, “хуш муомала”га пул тўлашади”, деб ёзғирган.\nШунингдек, тизимдаги ҳақиқий аҳволни яшириб, бир-бирини ҳимоя қилаётган амалдорларни танқид қилар экан, бунда ўзининг ҳам айби борлигини тан олган.\n“Алимов соғлиқни сақлаш вазири бўлганда, биз вазирликни бутунлай ўлдирдик. Бу менинг ҳам айбим”, деган президент.\nКўп йиллардан бери туғруқхоналар дўхтирлар учун энг даромадли масканлардан бирига айланиб қолган. Бечора ота гўдагини туғдирган врачдан тортиб оддий санитаргача пул қистирмаса бўлмайдиган аҳволга келинган.\nЭнг эътиборлиси, бу муаммони ҳамма билар, лекин уни бартараф этиш билан ҳеч ким шуғулланмасди. Матбуотнинг ҳам тилига тушов тушганди. Энди эса янги президент муаммони бартараф этишга жиддий бел боғлаган кўринади.\n“Энг катта порахўрлик туғуруқхоналарда. Туғруқхоналарда бу муҳитни йўқ қилмасак, улар порахўрликни ҳаёт нормаси деб қабул қила бошлашди. Ҳамма норози, деди Шавкат Мирзиёев”, деб ёзди сайт.\nМаълум бўлишича, давлат раҳбари кўрилаётган чора-тадбирларга қарамай, жойларда тиббиёт соҳасидаги вазиятни ўзгартириш ишлари талаб даражасида олиб борилмаётганини, буни халқ қабулхоналари ва президентнинг виртуал қабулхонасига келиб тушаётган кўплаб ариза ва шикоятлар тасдиқлаб турганини таъкидлаган.\nХуллас, йиғилишда президент соғлиқни сақлаш вазирини ҳам, унинг ўринбосарларини ҳам роса олиб бориб олиб келган.\nЛекин шу вақтгача бирорта нашр вазирнинг, вазирликнинг фаолиятини таҳлил қилиб, эркин фикр-мулоҳазаларини билдирмаяпти. Президент ундай деди, президент бундай деди каби умумий гаплардан нарига ўтиш йўқ.\nБалки энди ҳамма президентнинг “ўлдирилган матбуот” ҳақидаги мулоҳазаларини кутиб турганмикин?\ndata-title="Мирзиёев “ўлдирилган вазирлик” айбини зиммасига олди" data-description="Президент Мирзиёев кунда-кунора турли учрашувлар ўтказмоқда. Телевидение бу учрашувларни қўлдан келганча қирқиб, монтаж қилиб, амаллаб эфирга узатяпти. Аммо босма ..." data-image="https://eltuz.com/wp-content/uploads/2017/02/rasm2272.jpg" data-url="https://eltuz.com/asosiy-mavzular/198680/" data-services="facebook,odnoklassniki,twitter,telegram" data-counter="ig">


Мавлиднинг Исломга хилоф жиҳатлари » Тавҳид\nМавлиднинг Исломга хилоф жиҳатлари\n1,472 марта ўқилган\nКўпгина ҳолатларда мавлид маросимлари бидъат ва шаръий қоидаларни бузиш ҳолатларидан ҳоли бўлмайди. На Расулуллоҳ соллаллоҳу алайҳи васаллам, на у зотнинг саҳобалари ва тобеинлар, на тўрт имом, на саодат асрида яшаб ўтган бирор кимса ушбу (мавлид) муносабати билан байрам маросимларини нишонламаган. Бу маросимларни ўтказишга ҳеч қандай шаръий кўрсатма мавжуд эмас.\nУшбу байрамнинг Исломга хилоф жиҳатлари:\n1. Пайғамбар соллаллоҳу алайҳи васалламнинг туғилган кунларини нишонлаётган мусулмонлар кўпинча ширк амалига йўл қўйишади. Улар: «Эй Расулуллоҳ, биз сизга таваккул қилдик! Эй Расулуллоҳ, бизни мушкулимизни осон қилинг! Мушкул сизни кўрса, дарҳол қочади!» дейишади. Агар Расулуллоҳ соллаллоҳу алайҳи васаллам ушбу сўзларни эшитганларида, уларнинг бу ишларини улкан ширк деб баҳолаган бўлар эдилар. Чунки фақат Аллоҳгина нажот берувчи, таваккул қилинувчи ва мушкулларни осон қилувчидир. Ахир Аллоҳ таоло айтади:\n«Ёки музтар-ночор одам дуо-илтижо қилган вақтида (дуосини) ижобат қиладиган ва (унинг) мушкулини осон қиладиган …» (Намл: 62).\nАллоҳ ўзининг Расули соллаллоҳу алайҳи васалламга одамларга шундай дейишни буюрди:\n«Айтинг: «Албатта мен сизларга на бир зиён ва на бир тўғри йўл беришга эга эмасдирман, (тўғри йўлга солгувчи ҳам, зиён етказа олгувчи ҳам ёлғиз Аллоҳдир)»» (Жин: 21).\nРасулуллоҳ соллаллоҳу алайҳи васаллам дедилар: «Агар бирон нарсани сўрасанг, фақат Аллоҳнинг ўзидангина сўрагин. Агар мадад тиламоқчи бўлсанг Аллоҳдангина мадад тилагин» (Имом Термизий ривояти, саҳиҳ ҳадис).\n2. Мавлид маросимларининг аксарида Пайғамбаримиз соллаллоҳу алайҳи васалламни мақташда муболаға, ошириб юбориш ва ғулув кетиш ўз ўрнини топган. Ваҳоланки, Пайғамбаримиз соллаллоҳу алайҳи васаллам бундай қилишдан қайтариб дер эдилар: «Мени насоролар Ибн Марямни кўкларга кўтариб мақтагандек мақтаманглар. Мен Аллоҳнинг бандасиман, холос. «Аллоҳнинг бандаси ва Расули» денглар» (Имом Бухорий ривояти).\n3. «Ал-Арус» ва бошқа мавлидларда айтилишича, Аллоҳ Муҳаммад соллаллоҳу алайҳи васалламни ўз нуридан яратган ва қолган барча нарсаларни у зотнинг нуридан яратган экан. Қуръон бу каби иддаоларни ёлғон дея рад этади:\n«(Эй Муҳаммад соллаллоҳу алайҳи васаллам, уларга) айтинг: «Ҳеч шак-шубҳа йўқки, мен ҳам сизлар каби бир одамдирман. Менга Тангрингиз ёлғиз Аллоҳнинг Ўзи экани ваҳий этилмоқда» (Каҳф: 110). Маълумки, Расулуллоҳ соллаллоҳу алайҳи васаллам ота-онадан туғилганлар. У зот қолганлардан Аллоҳ у зотга ваҳий юборгани билан фарқ қиладилар. Мавлидларда «Аллоҳ дунёни Муҳаммад сабабли яратган» дейишади. Қуръонда эса айтилади:\n«Мен жин ва инсонни фақат Ўзимга ибодат қилишлари учунгина яратдим» (Зориёт: 56).\n4. Насронийлар Ийсо алайҳиссалом ва ўзларининг туғилган кунларини нишонлашади. Бу бидъатни мусулмонлар айни шулардан олишган ва ўз пайғамбари ва ўзларининг туғилган кунларини нишонлашмоқда. Аммо уларни (мусулмонларни) Расулуллоҳ соллаллоҳу алайҳи васаллам бундан қайтарган эдилар: «Ким бир қавмга ўхшаса, у (ҳам) улардан биридир» (Абу Довуд, Баззор, Абдурраззоқ ривояти).\n5. Мавлид маросимида кўпинча эркак ва аёллар аралашиши содир бўлади, бу эса Ислом ҳаром қилган ишдир.\n6. Пайғамбар соллаллоҳу алайҳи васалламнинг туғилган кунларини нишонлаш маросимларига турли зийнат ва чароғбонликлар учун миллионлар сарф қилинади, сўнг ҳеч қандай фойдасиз ташлаб юборилади. Бундан манфаатни фақатгина ўша барча зийнатлар олиб келинадиган давлат кофирларигина кўрадилар. Ахир Расулуллоҳ соллаллоҳу алайҳи васаллам исрофгарчиликни қоралаган эдиларку!\n7. Ушбу байрамни ўтказишга тайёргарлик кўришга боғлиқ ишлар билан банд бўлган одамлар баъзида намозни тарк қилишга мажбур бўладилар. Бунга ўзим гувоҳ бўлганман.\n8. Одамларга шу нарса одатга айландики, мавлидларда Қуръондаги маълум бир сурани ўқиш мобайнида муайян жойларда Пайғамбар соллаллоҳу алайҳи васалламга ҳурмат белгиси сифатида, у зотнинг ҳозир бўлишларини кутган ҳолда, ўринларидан турадилар. Бироқ бу очиқ ёлғондир, чунки Аллоҳ таоло айтади:\n«Уларнинг ортида то қайта тириладиган кунларигача (дунёга қайтишларидан тўсиб турадиган) бир тўсиқ бўлур» (Муъминун: 100).\nАнас ибн Молик розияллоҳу анҳу дедилар: «Улар (саҳобалар) Расулуллоҳ соллаллоҳу алайҳи васалламдан кўра кўпроқ ҳеч бир инсонни яхши кўрмаганлар. Бироқ у зотни кўрган онларида ўринларидан турмас эдилар. Чунки у зот буни хуш кўрмасликларини билишар эди» (Аҳмад ва Термизий ривояти, саҳиҳ ҳадис).\n9. Баъзиларнинг таъкидлашича, улар мавлидларда Пайғамбаримиз соллаллоҳу алайҳи васаллам сийратларини ўқишар экан. Бироқ уларнинг сўзлари, Пайғамбар соллаллоҳу алайҳи васаллам айтган сўзлари ва у зотнинг сийрати билан фарқ қилмоқда. Пайғамбар соллаллоҳу алайҳи васалламни яхши кўрган инсон у зотнинг сийратини йилда бир марта ўқимайди, балки ҳар куни ўқийди. Бундан ташқари, Робиул аввал ойи нафақат Муҳаммад соллаллоҳу алайҳи васаллам туғилган ой, балки у зот вафот этган ойдир. Шундай экан, қайғу бўлган ерда хурсандчилик бўлмайди.\n10. Мавлидларда иштирок этувчилар кўп ҳолларда ярим тунгача бедор бўладилар ва камида бомдод намозини жамоат билан ўқишни, ёхуд ушбу намоз вақтини умуман ўтказиб юборадилар.\n11. Инсонларнинг кўпчилиги мавлид ва Пайғамбар соллаллоҳу алайҳи васаллам туғилган кунларини нишонлаши, умуман эътиборга эга эмас. Чунки Аллоҳ таоло айтади:\n«Ер юзидаги кимсаларнинг жуда кўпларига итоат қиладиган бўлсангиз, сизни Аллоҳнинг йўлидан оздирурлар» (Анъом: 116). Ҳузайфа розияллоҳу анҳу дедилар: «Одамлар чиройли деб ҳисобласалар-да, барча бидъат залолатдир».\n12. Ҳасан Басрий дедилар: «Суннат соҳиблари ўтмишда инсонлар орасида энг кам сонли бўлишган ва келажакда ҳам шундай бўлади. Улар дабдабага берилганлар орасида дабдабага берилмаган, бидъатчилар орасида бидъатга берилмаган, суннатга садоқатни сақлаб қолган, Роббиларини учратмагунга қадар унга (суннатга) амал қилганлардир. Сизлар ҳам шундайлардан бўлинг!»\n13. Мавлидни илк бор киритган инсон еттинчи ҳижрий асрнинг бошларидаги Сирия ҳукмдори Музаффар бўлган. Мисрга эса бу байрамни Фотимийлар киритганлар. Уларни Ибн Касир кофир зиндиқлар деб атаган.\n«Нажот топган фирқа ва ғалаба қозонувчи тоифа манҳажи» китобидан\n/ Кутубхона / Бидъат / Мавлиднинг Исломга хилоф жиҳатлари\n“Агар сизларга Аллоҳнинг фазлу марҳамати бўлмаса эди, ҳеч қачон сизлардан бирон киши (бирон гуноҳдан) пок бўлмас эди. Лекин Аллоҳ (фазлу марҳамати билан) Ўзи хоҳлаган кишини поклар. Аллоҳ Эшитгувчи, Билгувчидир”\nЖобир розияллоҳу анҳудан ривоят қилинади: Расулуллоҳ соллаллоҳу алайҳи ва саллам қабрни сувашдан, унинг устида ўтиришдан ва унинг устига бино қилишдан қайтардилар\nАбдуллоҳ ибн Амр розияллаҳу анҳу шундай деган эканлар: "Кимда ким ажам (ғайри мусулмонлар) давлатида ўрнашиб ва уларнинг янги йилларини ва байрамларини нишонлаб, вафот этгануча уларга ўхшаса, Қиёмат Куни улар билан маҳшарда бирга бўлади"


Долзарб мавзу Происшествия\nBy ferpravda.uz 23.01.2019 23.01.2019\nБИР ШАҲАРДА ИККИ ХИЛ ҲАВО БЎЛАДИМИ?\nКейинги пайтларда давлатимиз раҳбарининг мамлакатга тўғридан-тўғри хорижий инвестицияларни жалб қилиш, ҳудудларни комплекс ривожлантириш бўйича қатор қарор ва фармонлари имзоланди. Уларнинг мазмун-моҳиятидан келиб чиқадиган бўлсак, реновация жараёни, йирик мегаполислар яратиш, катта шаҳарлар қиёфасини замонавийлаштириш масалалари бугунги куннинг долзарб масалалари ҳисобланади.\nШуларга кўра, Фарғона шаҳрида ҳам чет эллик ҳамкорларимиз билан биргаликда иш ўринлари яратиш, туризмни ривожлантириш, хорижий сармоядан унумли фойдаланиш мақсадида бир неча лойиҳалар имзоланиб, улар устида иш бошланди. Жумладан, Алишер Навоий кўчасидаги ўтган асрнинг 1946-47 йилларида қурилган, маънавий ва моддий жиҳатдан эскирган уйлар бузилиб, ўрнига Жанубий Кореялик ҳамкорлар билан биргаликда янги кўпқаватли меҳмонхона қуришга келишилди. Бу эски уйларда яшаётган аҳолига эса Фарғона шаҳрида янги қурилган замонавий квартиралар топширилмоқда.\nАйни кунларда юқоридаги қарорлар асосида Фарғона шаҳрида олиб борилаётган бунёдкорлик ишлари жараёнларини www.fergana.agency сайти, www.gazeta.uz сайти, “Озодлик радиоси” “Сиздан телеграм” лойиҳаси орқали нотўғри талқин қилаётган мақолаларни ўқимоқдамиз. www.fergana.agency Фарғона шаҳри, А.Навоий кўчасидаги эски уйларнинг бузилиши мавзусида туркум мақолалар эълон қилиб келмоқда. Уларнинг фикрича, аҳоли яшаб турган уйидан мажбуран чиқарилиб, шароити йўқ жойларга кўчирилмоқда.\nБу сайт мухбири Азиз Якубовнинг 21.01.2019 кунги “Смерть на руинах” мақоласи эса ҳаммасидан ошиб тушди. Бу материалда Гидролиз шаҳарчаси деб аталган ҳудуд – А.Навоий кўчасидаги 32-уйда яшовчи Виктор Аристовнинг вафотини кўчиш билан боғламоқчи бўладилар. Умуман олганда, муаллиф бутун жараённи нохолислик билан қора бўёқларга бўяб чиқади. Янги кўчирилаётган уй жойлашган жой ҳавоси ёмон, уйлар сифатсиз, шароит йўқ ва ҳоказолар иддао қилинади. Бу ҳаммаси қулоқма-қулоқ эшитиб ёзилган ёки тўқиб чиқарилган. Чунки унда иккинчи томон, мутасаддилар ёки янги уйдан рози аҳолининг овози эшитилмайди. Ёпирай, битта шаҳарнинг ҳавоси ҳам ҳар хил бўларканми?\nБу мавзуда 21.01.2019 куни “Халқ сўзи” сайтида Элёр Эҳсоновнинг “Ҳайдаб чиқаришяпти эмас, янги уйларга кўчиришяпти” мақоласи ҳам эълон қилинди. Унда таъкидланишича: “Фарғона шаҳри, Регистон кўчасида янги қуриб битказилган, тўлиқ таъмирланган замонавий уйлар таклиф этилмоқда ва розилик аризаларига асосан фуқароларга қонуний тартибда ажратиб берилмоқда”, “замонавий уйларнинг биринчи қавати савдо ва маиший хизмат кўрсатишга мослаштирилган. Ушбу ҳудудда Фарғона марказий “Истиқлол” ўйингоҳи, унга туташ футбол мактаби, вилоят адлия бошқармаси, автомобиль транспорти вилоят бошқармаси ҳамда аниқ фанларга ихтисослаштирилган “Парвоз” ўрта таълим мактаби фаолият кўрсатади”.\nХўш, ким ҳақ? Кимга ишониш керак?\nМақолада кўрсатилган ҳолатларга аниқлик киритиш мақсадида “Ферганская правда” таҳририяти ушбу бузилаётган уйлар ва аҳоли кўчирилаётган янги уйда бўлиб, жараённи ўрганди.\nМаҳалла фуқаролар йиғинида маълумот берилишича, вафот этган фуқаронинг сурункали касалликлари мавжуд бўлиб, унинг ўлими ҳеч қандай кўчиш жараёни билан боғлиқ бўлиб чиқмади. Қўлимизда унинг касаллик тарихи билан боғлиқ ҳужжатлар ва шаҳар прокуратураси хулосаси мавжуд. Вафот этган кишининг руҳини безовта қилиб, жанжалга нохолис аралаштириш инсонийликка зид бўлса керак…\nА.Навоий кўчасидаги бузилаётган икки қаватли эски уйлар аҳолисининг деярли ҳаммаси янги уйга кўчиб миннатдор ҳолда яшамоқда, 3-4 та хонадон эгаларигина кўчмаймиз деб оёқ тираб туриб олган (жами 62 та хонадон бўлиб, бугунги кунгача 48 таси кўчган, 1 таси эртага кўчиб ўтади, 12 таси қолган). Лекин ер давлатники экан, давлат бош режа асосида қуриладиган иншоот учун ўз еридан фойдаланишини ҳамма билса керак. Албатта, узоқ йиллар яшаб ўрганиб қолган жойидан кетиш қийин. Лекин бу хонадонларга ўринма-ўрин бу ердаги яшаш жойидан унча узоқ бўлмаган (3 км) замонавий типдаги қулай уйлар таклиф қилинган. Бу ҳолат “Маҳаллада дув-дув гап” фильмидаги кадрларни кўз олдимга келтиради.\nБиз аҳоли билан суҳбатлашдик. Хонадон эгалари мустақилликнинг дастлабки йилларида квартираларни приватизация қилиб олган. Бир-икки хонадон эгалари эса кейинги йилларда ана шу уйлардан квартиралар сотиб олган. Аҳолининг асосий эътирози янги берилаётган уйнинг шаҳар марказидан, мактаб, боғча, ишга узоқлиги, марказда яшаб ўрганганмиз, пиёда бориб келганмиз деган фикрлари эди. Суҳбат давомида уларнинг фақат марказдан уй оламиз деган талаблари маълум бўлди.\nАниқлашимизча, бир хонали квартиралар ўрнига икки, икки хоналилари ўрнига уч хонали квартиралар ўринма-ўрин берилмоқда. Бундан, албатта, аҳоли миннатдор. Лекин айрим сайтлар аҳоли вакиллари билан тил бириктириб провокаторлик ҳаракатларини содир этмоқда. Масалан, 32-уй, 4-а хонадон эгаси Вяльшина Светлана ўғли ва келини билан бирга биз борган пайтда шаҳар ҳокимлиги вакиллари, ички ишлар ходимларини ҳақоратлаб, атай жанжал чиқарган. Шовқин-суронни эшитиб жамоат тартибини сақламоқчи бўлган Ички ишлар бошқармаси бошлиғи ўринбосари Ш.Ҳасановга ташланиб, тош отмоқчи бўлди ва унинг юзларини тирнаб олди. Шу билан бирга, миллатлар ўртасидаги дўстликка рахна соладиган миллий айирмачилик кайфиятини ҳамда Ўзбекистонда кечаётган ислоҳотлар ва сиёсатга қарши кайфиятини намойиш қилди. Шунингдек, Fergana.ru мухолиф сайти билан доимий ахборот алмашишини билдирди.\nШу аснода шаҳар ҳокими ўринбосари Ш.Ниязметовдан бизга ахборот беришини сўрадик:\n– Бу ерда янги иншоотлар барпо этиш учун шаҳар ҳокимининг қарори билан бузиш ишлари бошланган. Фуқаролар ўз вақтида огоҳлантирилган. Ҳатто айрим уйлар одамларни босиб қолиш даражасига келган экан. Одамларни ҳозирча шаҳар ҳокимлигининг кафолат хати билан янги уй квартираларига чиқаряпмиз. Шу квартираларга эгалик ҳуқуқини берувчи кадастр ҳужжатлари ҳам тайёр бўлиб қолди. Кадастр ҳужжатлари бепул тайёрлаб берилади. Янги уйларимиздаги квартираларда коммунал муаммолар йўқ, замонавий иситгичлар қўйилган, яхши ремонт қилинган, барча қулайликларга эга, “Фарғона” Халқаро аэропортига яқин. Уйларнинг 1-қаватида боғча, поликлиника ишга тушади. Ҳозир ҳам “Парвоз” ўрта таълим мактаби қошида болалар боғчаси ишлаяпти. Ҳозирда шаҳар транспорти – автобус ва “Дамас” маршрутли такси қатнови йўлга қўйилди. Қонун бузилиш ҳолатларига йўл қўйилмаган, аҳолини янги квартиралар – яшаш жойи билан таъминлаяпмиз. Бу жараён ҳақидаги мақолаларга келсак, “Озодлик” ҳам, fergana.agency ҳам бизга расман мурожаат қилиб, маълумот сўрагани йўқ.\nУ бизга берган ҳужжатлар ичида ўтган йилнинг август ойида берилган огоҳлантириш хати ва квартираларга тарқатилган почта реестри нусхаси ҳам мавжуд.\nШундан сўнг уйларни бузаётган усталар ёнига яқинлашдик. Уларга бу уйларни ҳали мустаҳкам эди дейишади деб айтдик.\n– Йўқ, – дейди ишчилардан бири, – яхшиям бузганимиз, айрим уйлар зўрға турган экан. Айниқса, ичкарида уйлар шўрлаган, биринчи қаватлар ёмон аҳволда эди. Бу уйларда подвал йўқ, поллари чириб кетган. Бир-бирига зах ўтиб ётибди, ёрилган жойлар бор. Одамлар ҳаёти учун хавфли бўлиб қолган.\nАлбатта, бошқа давлатда ўтириб ёлғон тўқишдан осони бўлмаса керак. Биз таъмир ишлари охирига олиб борилмаган, шароити ёмон, ҳавоси ёмон дейишгани учун янги берилган Регистон кўчасидаги 4-уйга бордик. Ўз кўзимиз билан кўрганимиз яхши бўлди, бу ер янги “Истиқлол”стадионининг рўпарасида, жудаям барҳаво жой бўлиб чиқди.У ердаги уйларнинг биринчи қаватлари маиший хизмат кўрсатиш учун мўлжалланган, шаҳар марказидан 3 км масофада жойлашган. Биз юқорида келтирган Э.Эҳсонов мақоласидаги фактлар тасдиғини топди. Бу ерда ҳарбийлар учун ҳам уй қурилган бўлиб, улар бирор-бир шикоятсиз бир йилдан бери яшаб келишмоқда.\n4-уйнинг 5-хонадони эшигини тақиллатамиз. Бизга Евгений Денисов эшикни очди. Биз унга газетадан келганимизни, шароит билан танишмоқчи эканимизни айтганимизда: “Шикоятим йўқ. Олдинги уйимиз эски эди, аллақачон бузиладиган бўлганди. Ҳозирги берилган уй эса янги, яхши. Газ, сув, электр муаммоси йўқ”, дея миннатдор эканини билдирди. Уйларининг ички деворларини уриб, тақиллатиб кўраман, В.Денисов ҳайрон бўлади. Биз деворлар гипсокартон билан ажратилган дейишганди, шунга текшириб кўряпман, дедим. У кулиб, ҳаммаси ғиштдан, деди. Шунингдек, 28-хонадон эгаси Виктор Чреватыйни кўчада учратганимизда у ҳам “Бу ер чиройли, менга ёқди. Хоналар иссиқ, сув, газ, электрдан муаммо йўқ, яхши” деди.\nҚуйида яна бир неча янги хонадон соҳибларининг фикрларини келтирамиз.\nНаталья Асанова, янги уйнинг 19-хонадони эгаси:\n-Мен Президентимизга, ҳокимликка ғамхўрлик учун катта раҳмат айтмоқчиман. Уйлар яхши, ғиштли, сув, электр ўчмайди. Газ бор, иситиш тизими яхши ишлайди, уй яхши таъмирланган. Хуллас, мен розиман, хурсандман. Ҳеч қандай шикоятим йўқ. 54 ёшдаман, бу йил пенсияга чиқаман, бу хонадон эса жуда яхши совға бўлди.\nҚосимова Гулнорахон, пенсионер:\n-Ҳаётимизга янгиликлар кириб келяпти. Йилнинг бошидан Президентимиз қулайликлар яратиб беряптилар, эски уйларни янгисига алмаштириб беришяпти. Янги уйда ҳамма қулайликлар бор, кенг, ёруғ. Бошида ўрганган жойимиз, шаҳар марказидан кетамизми, деб хафа бўлгандек эдик, борганимиздан сўнг иссиққина, кенггина экан деб хурсанд бўлдик. Тинчгина, яхши жой. Энди автобуслар қатнови йўлга қўйиляпти. Шаҳар ҳокимлиги юкларимизни ўзлари машиналар ажратиб, олиб бориб қўйишди, ёрдам беришди. Нимага одамлар норози бўлишади? Олдин норози бўлганлар ҳам боргандан кейин шароитни кўриб хурсанд. Президентимизга, вилоят ва шаҳар ҳокимлигига минг раҳмат!\nОдамларнинг рози эканлигидан-ку хурсандмиз. Энди яна иғво тарқатган сайтлар масаласига қайтсак. Кўрсатилган муаммолар тасдиғини топмади. Бунинг устига сайт тақдим этган расмлар ҳам қалбаки бўлиб чиқди. Расмдаги дарахтларданоқ фарқини сезишингиз мумкин. Янги уй олдида арчалар экилган, яшнаб турибди, улар кўрсатган расмда эса қуриган дарахтлар. Таъмирталаб бино расми билан янги битган уй расмининг фарқини ҳамма ажрата олса керак. Уларнинг бошқа-бошқа эканлигини ўзингиз солиштириб кўришингиз мумкин. fergana.agency сайти шов-шув учун аллақайдан топган расмларини ёлғондан шу уй деб эълон қилибди.\nАхир ёлғон, асосланмаган маълумотлар тарқатиш, аҳоли ўртасида атай норозилик кайфиятини пайдо қилиш, миллий низоларга йўл очиш, бу билан аста-секин давлат қўпорувчилигига ҳаракат қилиш эмасми?\nЎқувчиларимизга сўзларимиз қуруқ бўлмаслиги учун қуйида расмлар ва видеоинтервьюларни жойладик. Кўринг, ўзингиз хулоса қилинг. Шунда айрим сайтларнинг манфур башарасини кўриб оласиз.\n“Ит ҳурар – карвон ўтар” дейдилар. Шаҳримиз қиёфаси гўзаллашиб бораверади, аҳоли турмуши яхшиланаверади, шаҳар ҳавосини бузмоқчи бўлганлар, икки хил ҳаво пайдо қилмоқчи бўлганлар эса унутилади.\nTags снос. события фергана\nНародным Приёмным Президента Республики Узбекистан в Ферганской области вручены автомобили


Ўзбекистоннинг атрофи Қирғизистон ҳудуди билан ўралган Сўх ва Шоҳимардон экславлари аҳолиси қарийб 40 кундан буён эълон қилинмаган қамал шароитида яшамоқда – Ўзбекистоннинг асосий ҳудуди билан бу икки эксклав ўртасидаги қатнов 18 сентябрда ҳам очилгани йўқ.\nКузатувчилар Қирғизистон ўз чегарасини 16 сентябрда Бишкекда ўтган МДҲ саммитидан сўнг очишини тахмин қилган эди, бироқ бу прогноз тўғри чиқмади.\nЧегара ёпиқлиги туфайли эксклавларда яшайдиган ўқувчи ва талабалар Ўзбекистоннинг асосий ҳудудидаги ўқув юртларига етиб боролмаяпти. Биргина Сўхнинг ўзида қарийб 400 ўғил-қиз икки ҳафта дарс қолдирди.\nТилга олинган рақамни Озодлик билан 18 сентярь кунги суҳбатда сўхлик журналист Камолиддин келтирди:\n- Ўртача 400 нафаргача ўқувчи ва талаба кетолмаяпти Сўхдан. Улар орасида олийгоҳларда ўқийдиганлар ҳам, коллеж ва мактабларда ўқийдиганлар ҳам бор. Тошкент, Самарқанд, Бухоро, Фарғонада ўқишади улар, деди Камолиддин.\nСўхни “беш қўлидай биладиган” Камолиддиннинг ҳисоб-китоби ҳозирча тахминий – 400 деган рақамни у ўзининг оиласидаги вазиятдан келиб чиқиб айтди:\n- Масалан, менинг уйимда Фарғонада ўқийдиган 4 ўқувчи бор. Улардан бири Тиббиёт коллежида ўқийди, қолган 3 набирам Фарғонадаги 9-, 13- мактабларда ўқийди, деди Камолиддин.\nУнинг айтишича, Фарғонада яшайдиган набиралари Сўхга ёзги таътилга келган ва чегаралар ёпилиб қолгани учун қайтиб кета олмаяпти.\nОзодлик 18 сентябрь куни Сўх туман ҳокими Таваккал Раҳимовга қўнғироқ қилди. Аввалига “Ассаломалайкум, Таваккал ака”га алик олган одам, Озодлик саволини эшитгач, “Мен ҳокимнинг ҳайдовчисиман”, деб алоқани узиб қўйди.\nСўхдаги каби Шоҳимардондаги вазият ҳам 18 сентябрда ўзгаришсиз қолди. Бу ердаги вазиятга доир аввалги хабарларимизни тайёрлашда боғланганимиз 32 яшар Одина Ўринова билан 18 сентябрь куни яна боғландик.\nЎзи тошкентлик, лекин Фарғонада яшайдиган Одина Ўринова йўлланма билан 3 кун дам олиш учун Шоҳимардонга 21 августда келган. ўшандан буён у уйига қайтолмаяпти.\n25 кундан буён Шоҳимардондан Фарғонага қайтолмаётган Одина Ўринова билан савол-жавоб\nҚарийб 40 кундан буён Ўзбекистоннинг асосий ҳудуди билан қатнов тўхтаб қолган бир пайтда 15 сентябрь куни Ўзбекистон ТИВ раҳбари Абдулазиз Комилов Қирғизистон президенти Алмазбек Атамбаев билан учрашувда Ўзбекистоннинг қирғиз-ўзбек муносабатларини ўзаро ҳурмат ва қўшничилик анъаналарига таянган ҳолда ижобий бошлашга тайёр эканини билдирди, деб хабар қилди Қирғизистон президентининг матбуот хизмати.\nСўх ва Шоҳимардондаги вазият бўйича Ўзбекистон МХХ Давлат чегарасини қўриқлаш қўмитасидан маълумот олиш мутлақо имконсиз.\nҚирғизистон Чегара хизмати билан душанба – иш куни боғланамиз.


"Сизни ҳеч ким севолмайди менингдек". Де Росси мухлислар билан хайрлашди / CHAMPIONAT.asia\n21:49ЕЧЛ. "Динамо" (Загреб) - "Манчестер Сити". Асосий таркиблар маълум 2 21:35"Ливерпуль" собиқ дарвозабони: "Реал"ни танг аҳволга тушириб қўя олишимизни исботладик, нима учун буни уйда такрорламаслигимиз керак?" 3 21:10Карикатура: Англия Премьер-лигасининг 4 та жамоаси ЕЧЛда кейинги босқичга йўл олишди 2 21:07Самвел Бабаяндан сўнг "Локомотив"ни ким бошқариши маълум бўлди 33 20:45Зинедин Зидан: "Бу Чемпионлар лигаси ўйини ва обрўимиз..." 14 20:25Маурицио Сарри: "Шогирдларимдан мотивация ва жамоа менталитети шундай ўйинларда ҳеч қачон тушиб кетмаслигини сўрайман" 4 20:05Мюллер: "Бундеслигада иккита кетма-кет мағлубиятга қарамасдан, биз тўғри йўналишда одимлаётганимизни ҳис қилмоқдамиз" 0 19:45ЕЧЛ. Моуринью "Бавария"га қарши ўйин олдидан нималар деди? 6 19:20ЕЧЛ. "Динамо Загреб" клубига қарши ўйиндан олдин Гвардиола ва Гюндоган матбуот анжуманида қатнашди 2 18:50"Тоттенхэм" қишда Феллайни билан шартнома имзолашга тайёр 2 18:45"Ливерпуль"нинг 11 ўйини ёхуд оғир тақвим ҳақида 18 18:30Омар Моманидан карикатура: Фати тез орада Мессининг ўрнини эгаллайди 19 18:10"Ювентус" Виллиандан сўнг яна бир "Челси" футболчисига қизиқмоқда 4 17:45Бундеслига клуби Бельгия терма жамоаси футболчиси билан янги шартнома имзолади 0 17:21Карикатура: Дискотека ва овоз беришга ёшлик қиласан, аммо... 2\n"Сизни ҳеч ким севолмайди менингдек". Де Росси мухлислар билан хайрлашди\n26 май 16:00\nТеглар : Даниэле де Росси Рома\nБугун 35 ёшли Даниэле де Росси "Рома"даги сўнгги ўйинини ўтказади – у бутун карьерасини жонажон клубида олиб борди.\nУ ҳали футболчилик фаолиятини якунламади. Бироқ 2001 йил, профессионал фаолиятини бошлаганидан буён, уни қўллаб-қувватлаган мухлислари билан хайрлашмай кета олмади.\n"Рома"нинг расмий сайтига Даниэленинг болаликдаги сурати жойланиб, қуйидаги гаплар битилди:\n— "Нимадан бунчалик хурсандсан, болакай?"\n— "Хоп, нимадан?"\n— "Чунки энди менга "Рома"нинг формаси бор!"\n— "Бу ҳақиқий эмас, шекилли?"\n— "Тўғри, ҳақиқий эмас. Холам футболкамга номер тикиб берди"\n— "Агар мен сенга келажакда унинг ҳақиқий формасини 600 мартадан кўпроқ киясан десам, нима дейсан?"\n— "Уни бир марта кийишим ҳам менга катта қувонч бағишлайди".\nЎзимнинг болаликдаги суратимга қараб, қанчалик омадли эканимни тушуняпман. Тўғри, ўтган йиллар машаққатли, аммо кутилмаган воқеаларга бой бўлди. Мен жимгина кетмоқчи эмасман. Менинг "раҳмат сизларга" деган сўзларим, оддий бир гап эмас. Мени буни чин қалбимдан айтяпман. Барчага миннатдорчилик билдиришга ижозат бергайсизлар:\nСенсининг оиласи ва президент Паллоттага алоҳида ташаккур! Тригорияда ишлаган ва ишлаётган эркак ҳамда аёллар, мен билан фаолият юритган мураббийларга раҳмат. Барчаси менга муҳим ва керакли нарсаларни ўргатган.\nСоғлиғимга катта эътибор берган шифокорлар ҳамда Дамиано Томмази – шубҳасиз, агар у бўлмаганида мен ушбу клубда бу қадар узоқ ўйнай олмаган бўлардим — раҳмат.\nЖамоадошларим. Мен уларни жуда ҳам яхши кўраман — чунки улар менинг оилам. Тригория кийиниш хонасидаги арзимас бўлиб кўринган нарсаларни ҳам жуда соғинаман.\nМенда ўзига хос бир жиҳатни сезган Бруно мени бу клубнинг фантастик академиясига олиб келди. Мен август ойида Симоне (Беккаччоли, "Рома"нинг видео таҳлилчиси. Де Росси у билан клуб академиясида бирга ўйнган) ҳамда Манчони (Эмануэле Манчини, у билан ҳам академияда тўп тепган) учратиб қолгандим. Ўша пайтдан бери биз қалин дўстлармиз.\nРаҳмат, Давиде Астори! Руҳан мен билан бирга эканингга ишонаман. Раҳмат, Франческо. У менга сардорлик боғичини берган. У ҳақиқий жамоа сардори ва ажойиб ўйинчи эди. Ҳаммага ҳам 16 ёшида кумири билан ўйнаш насиб этавермайди. Мен энди ушбу боғични шеригим Алессандрога топширмоқчиман. У бунга лойиқ.\nМенга яхши тарбия берганликлари учун ота-онамга алоҳида ташаккур! Ҳар куни уларнинг айтганларини қилишга ҳаракат қиламан: ёқмаган ишни бажарма ва муҳтожларга ёрдам бер.\nОстия ва унинг аҳолисига раҳмат. Шунингдек, "Рома"нинг ҳар бир ишқибозига раҳмат! Ташаккур, мухлисларим. Сизларнинг менга бўлган ишончингиз ва муҳаббатингиз юқори чўққиларга эришишимда катта ёрдам берди.\nМен бир неча йил аввал, 26 май куни, энди бошқа табассум қилмасам керак деб ўйлагандим (шу куни "Рома" Кубок финалида "Лацио"га мағлуб бўлган). Лекин менга бўлган муҳаббатингизни кўриб, яна ўзимда куч топдим. Менга қиладиган энг катта совғангиз, барча оғриқ ва ғазабни ортда қолдириб, яна шонли клуб - "Рома"ни қўллаб-қувватлашдан тўхтамаслик!".\nСизни ҳеч ким севолмайди менингдек! Кўришгунча.\nҲурмат билан Даниэле Де Росси!\n"Рома" Жекони "Тоттенхэм"га сотишдан бош тортди 1\n"Реал" ярим ҳимоясини кучайтира оладиган ТОП-3 трансфер 17\nВан де Бек "Реал"га ўтиши ҳақида фикр билдирди 1\nТотти “Рома” устозини мақтади 0


"Cузоқ туман суди ҳукми адолатсиз сиёсий ҳукмдир"\nҚирғизистон жанубида июн ойида амалга оширилган қирғиндан кейин бир гуруҳ қирғизистонлик ўзбеклар Европада тузган Халқаро "Алишер Навоий институти" ташкилоти фаоли Дилшод Тиллахўжаев ана шундай фикрда.\nЖалолобод вилояти Сузоқ туман суди июн воқеалари давомида Сузоққа олиб борувчи йўлдаги “Сампа” пахта тозалаш заводи яқинида 16 кишини ўлдирганликда айблаб 17 ўзбекни умрбод, яна икки ўзбекни 25 йиллик қамоққа 23 ноябр куни ҳукм қилгани тўғрисида аввал хабар берган эдик.\n"Фақат ўзбеклар судланаяпти"\n- Биз бу ҳукмни адолатли, деб билмаймиз. Ҳозир бизнинг ғазабимиз қайнаяпти. Бу ишлар бўйича ўзимиз мустақил текширув олиб борамиз ва кучимиз етганича бу йигитларнинг озод қилинишига ҳиссамизни қўшамиз. Бунинг учун БМТга, бошқа халқаро ташкилотларга альтернатив докладлар билан чиқамиз, - деди Дилшод Тиллахўжаев суднинг кечаги ҳукмига муносабат билдирар экан.\nДилшод Тиллахўжаев эътиборимизни қирғиндан кейинги судловлар бир томонлама бўлаётганига қаратди.\n- Фақат ўзбеклар судланаяпти, қирғизлар эса судланмаяпти. Бир ёқламали бўлаяпти. Шунинг учун ҳам кечаги судни адолатли суд, деб бўлмайди. Воқеага юридик ёндошилганида эди, ўзбеклар ўзларини ҳимоя қилганини кўриш мумкин бўларди. Ва бу ҳолатда судланганлар бошқа моддалар бўйича жавобгарликка тортилган бўлар эди, - деди Дилшод Тиллахўжаев.\nБир неча ҳафта олдин бошқа бир жалолободлик ўзбек – инсон ҳуқуқлари ҳимоячиси Азимжон Асқаров ҳам умрбод қамоққа ҳукм қилинган эди. Қирғизистондаги "Қилим шами" ташкилоти раҳбари Азиза Абдирасулова Асқаров устидан чиқарилган ҳукмни "адолатсиз сиёсий ҳукм", деб баҳолаган эди.\n"Сампа"да нима бўлган эди?\nЖалолободлик тадбиркор, ҳозирда қочқинликда яшаётган Шаҳобиддин Юсупов “Сампа” воқеаларини эслайди.\nШаҳобиддин Юсупов: Аҳолиси асосан ўзбеклардан иборат бўлган Сузоққа олиб борадиган иккита йўл бор. Бири Бишкек-Ўш йўли. Иккинчиси "Сампа" пахта тозалаш заводи олдидан ўтадиган йўл. Тўполон кунлари жалолободлик ўзбеклар хотин-бола-чақасини Ўзбекистонга олиб чиққан эди. Бунга улгурмаганлар ё иложини қилолмаганлар Сузоққа олиб борган. Ва Сузоқ қирғизлардан яхши ҳимояланган. Бишкекдан келаётган мародёрлар билан "Сампа" томондан кираверишда, постда жанг бўлган.\nОзодлик: Демак, сузоқликлар ўзларини ҳимоялаш мақсадида жангга кирган?\nШаҳобиддин Юсупов: Албатта, Бишкекдан қурол кўтариб келаётганлар “Сузоққа бостириб кирамиз” деганда, сузоқликлар киритмасликка ҳаракат қилган. Мана энди бугунга келиб, “бостириб кирамиз” деганларни эмас, уйини ҳимоя қилганларни умрбодга қамашаяпти. Июн воқеаларида фақат ўзбеклар айбланиб судланаётгани ҳеч кимга сир эмас. Минглаб ўзбекларни ўлдирган қотиллар, талончилар очиқдан-очиқ, ўзларини герой билиб юришибди.\nШаҳобиддин Юсуповнинг ёндирилган меҳмонхонаси\nСуҳбатдошимиз "Минглаб ўзбекларни ўлдирган қотиллар, талончилар очиқдан-очиқ, ўзларини герой билиб юришибди", дер экан, фикрининг исботи сифатида ёндириб юборилган меҳмонхонаси тўғрисида айтиб берди:\n- Гостиницам шаҳар милицияси биносидан 200 метр, вилоят маъмуриятидан 150 метр нарида, шаҳарнинг қоқ ўртасида эди. Кундузи 11 да ёндириб юборишган. Видеом бор. Ҳаммаси бемалол юрибди "Сартларга ўлим" деб. Лекин уларнинг биттасиниям топгани йўқ. Жазолагани йўқ, - дейди Шаҳобиддин Юсупов.\nЭкс-президентнинг жиянини 10 йилгагина қамадилар\nЖалолободлик Шаҳобиддин Юсупов суҳбат давомида яна бир-икки ҳолатга эътиборимизни қаратди.\n- Бекназаровнинг ўғли (Азимбек Бекназаров – Қирғизистон республикаси вице-бош вазири – таҳр.) Новкен тумани ички ишлар бўлимидан қуролларни олиб чиқиб, йигитларига тарқатган. Бу ҳақда Бекназаровнинг ўзи телевизорга чиқиб мақтанган эди. Қочиб кетган президентнинг жияни Санжар Бакиев эса войсковой частдан БТРлару қурол олиб, минглаб одамларни қирган, уйларга ўт қўйган одам 10 йилга қамалди. Ўшандаям Бакиевнинг жияни бўлгани учун қамашди. Бошқа қирғиз бўлганида судлашмасди, судлашсаям оқлаб, чиқариб юборишарди.\nЖалолобод вилоятининг Сузоқ туман суди 17 ўзбекни умрбод, 2 ўзбекни 25 йилданга нафақат қамади, балки уларнинг мол-мулкини ҳам мусодара қилиш тўғрисида ҳукм чиқарди.\n25 йилга кесилганлардан бири - Сузоқ туманидаги собиқ "Москва" колхози раиси, 64 ёшли пенсионер Усмонжон ака Аблазов Сузоқ туман ўзбек миллий маркази раиси ҳам эди.